Ko je čovek koji je Andriju Mandića optužio za umešanost u kreiranje afere "državni udar"? - Opcija\nKo je čovek koji je Andriju Mandića optužio za umešanost u kreiranje afere “državni udar”?\n04-07-2020 Pocetna, Politika, Regija\nNakon što je opskurni “Jutjub” kanal “HelmCast” (bivši “Balkan info”) krajem juna objavio intervju sa navodnim pukovnikom srpske policije Slavkom Nikićem, čije su delove potom preuzela glasila bliska režimu crnogorskog diktatora Mila Đukanovića, nameće se pitanje ko je ustvari ovaj čovek, koji u kontinuitetu optužuje srpske vlasti za “izdaju” nacionalnih interesa na KiM, a jednog od lidera crnogorske opozicije Andriju Mandića za direktnu saradnju sa Đukanovićem na planu kreiranja afere o navodnom pokušaju državnog udara u Crnoj Gori 2016. godine?\nIako Nikić nastoji da u srpskoj javnosti bude (pre)poznat kao autor više knjiga u kojima je pokušao da dokumentuje stradanja srpskog naroda na KiM, ili kao (navodni) dobro pozicionirani pripadnik srpskih policijsko-bezbednosnih struktura u periodu turbulentnih dešavanja na KiM tokom poslednje decenije prošlog veka, stvarna slika o njemu je bitno drugačija. Naime, ova slika prikazuje čoveka sklonog lažima i preteranom samohvalisanju, u ranijem periodu uključenog u brojne kriminalne aktivnosti, a sada ozbiljno narušenog psihofizičkog stanja, koji pokušava da pažnju javnosti privuče plasiranjem delimično ili potpuno izmišljenih, a u svakom slučaju senzacionalističkih teza.\nIpak, krenimo redom: Nikić je početkom osamdesetih godina prošlog veka, zbog krivičnog dela silovanja, od strane Okružnog suda u Prištini bio osuđen na 5 meseci zatvora. Devedesetih godina, dok je još uvek živeo na KiM, kraće vreme je bio zaposlen u izvesnoj građevinskoj firmi, iz koje je otpušten zbog pronevere, da bi se nakon toga upustio u šverc i reketiranje, lažno se predstavljajući kao uticajni pripadnik “specijalne jedinice” Službe državne bezbednosti (SDB), i hvaleći se da je upućen u “najveće tajne” SDB. Inače, Nikić u ovom pogledu nije pravio razlike po nacionalnoj osnovi, pa je reketirao kako imućne Albance, tako i svoje sunarodnike.\nNarednih godina je središte svojih životnih (a samim tim i kriminalnih) aktivnosti izmestio u Zrenjanin, gde je od strane Opštinskog suda 1998. godine zbog krivičnog dela poreska utaja osuđen na kaznu zatvora u trajanju od 4 meseca, uslovno 2 godine. Bez obzira na to, sve do povlačenja srpskih policijsko-bezbednosnih snaga sa KiM bio je prisutan i u južnoj srpskoj pokrajini. S tim u vezi, tokom NATO agresije na SRJ 1999. godine boravio je u Prištini kao pripadnik rezervnog sastava Ministarstva unutrašnjih poslova (MUP) Srbije. Iako je potencirao svoje navodno učešće u borbenim dejstvima protiv albanskih terorista, pouzdani izvori koji su insistirali na anonimnosti preneli su nam da je zapravo bio deo kriminalne grupe koja je presretala i pljačkala albanske civile koji su pokušavali da napuste teritoriju KiM i pređu u Crnu Goru preko graničnog prelaza “Mehov krš” (sada “Špiljani”), ali i to da je bio u bliskim vezama sa pojedinim kriminalcima albanske nacionalnosti.\nKada je reč o njegovim aktivnostima na području Zrenjanina, i u ovom gradu je nastavio da se bavi reketiranjem, a među njegovim žrtvama je bio i Petar Rapajić zvani Baća, nekadašnji službenik Opštinskog suda za prekršaje u Prištini, koji je usled toga bio primoran da napusti Zrenjanin. Nikić je u Zrenjaninu osnovao firmu “Nikić-Trejd”, koja mu je služila kao pokriće za inkriminisane aktivnosti, pri čemu se predstavljao kao uticajni pripadnik MUP-a i potencirao navodne dobre veze u vrhu SDB, a kako bi ostavio što jači utisak sa sobom je često nosio pištolj i hekler. Pritom, uspostavio je veze sa pojedinim pripadnicima Sekretarijata unutrašnjih poslova (SUP) u Zrenjaninu, posredstvom kojih je dolazio do podataka o osobama protiv kojih se vode istrage ili se na drugi način nalaze u operativnom zahvatu, da bi potom od tih istih osoba zahtevao novčana sredstva kako bi urgirao da SUP obustavi svoje aktivnosti prema njima.\nTokom narednog perioda, uspostavio je veze sa kriminalnim strukturama iz Crne Gore i Republike Srpske (RS), uključenim u krađu skupocenih automobila i krijumčarenje narkotika.\nPoslednjih godina, Nikić je kriminalne aktivnosti zamenio navodnom borbom za srpske nacionalne interese, pri čemu se kao konstanta njegovih nastupa mogu izdvojiti optužbe na račun srpskog državnog vrha da ne vodi dovoljno “nacionalnu” politiku, i da navodno priprema izdaju nacionalnih interesa na KiM.\nUjedno, Nikić se uključio u rad pojedinih kozačkih udruženja u Srbiji, po kom osnovu je uspostavio kontakt sa osobama koje je Đukanovićev režim označio kao organizatore i izvršioce navodnog pokušaja državnog udara. S tim u vezi, Nikić u kontinuitetu plasira insinuacije da se iza insceniranog “državnog udara” krije nekakav dogovor srpskih vlasti sa Đukanovićevim režimom, a sebe nastoji da prikaže kao čoveka koji je to “na vreme” prepoznao i uvideo. Takođe, u sklopu ovih senzacionalističkih konstrukcija, Mandića konstantno apostrofira kao navodnog Đukanovićevog operativca “broj jedan” u realizaciji pomenutog scenarija.\nTeško je oteti se utisku da Nikić svoje izmišljotine plasira po narudžbini, dobijajući za to novac iz krugova kojima je u interesu da njihove insinuacije i dezinformacije brzo i efikasno stignu do raznoraznih “teoretičara zavere” i drugih psihički labilnih lica koja željno iščekuju Nikićeva “revolucionarna” otkrića, zaogrnuta u privlačni narativ izdaje srpskih nacionalnih interesa. Cilj je da ta lica pomenute insinuacije i dezinformacije potom šire dalje i zaluđuju javnost, kako bi skrenula njenu pažnju sa istinskih problema i pretnji. Imajući to u vidu, jasno je da u aktuelnom slučaju iza Nikića finansijski stoji Đukanović ili neko od njegovih najbližih saradnika, ali je istovremeno i žalosno što je apsolutni gospodar Crne Gore spao na tako niske grane da se u realizaciji svojih političkih ciljeva i blaćenju protivnika mora oslanjati na moralne olupine poput Nikića.


Vučić: Ako ne učinimo ništa s natalitetom, završili smo kao nacija - Studio B\nVučić: Ako ne učinimo ništa s natalitetom, završili smo kao nacija\nVučić: Ako ne učinimo ništa s natalitetom, završili smo kao nacija Tanjug\nPolitikaPolitika Pocetna 17. 03. 2018. 11:28:23\nDemografska slika Srbije poražavajuća je i mora se smanjiti negativan prirodni priraštaj, a juče sam doneo odluku o formiranju Saveta za populacionu politiku, istakao je Vučić. Majka koja rodi treće i četvrto dete imaće 30.000 dinara mesečno od države u periodu od 10 godina, rekao je Vučić, ističući da je to samo jedna od niz mera donetih u cilju popravljanja demografske slike Srbije.\nKljučni problem Srbije je broj novorođene dece i ako problem nataliteta ne obradimo odmah i na drugačiji način izgubićemo zemlju, a na to nemamo pravo, jer je naša obaveza da brinemo o otadžbini u budućnosti, poručio je danas predsednik Srbije Aleksandar Vučić.\nIzneo je podatak da je 1950. godine u Srbiji bilo 163.297 beba, a 2017. godine skoro 100.00 manje, pri čemu danas imamo veći broj stanovnika. „Mislim da je sve jasno kad to kažem“, naznačio je.\nKako je rekao, demografski problem imamo i na selu i u gradovima, a najmanje problema je u Novom Sadu, najviše zbog izbeglih ljudi koji su došli tu, zatim u Novom Pazaru, Sjenici, Tutinu, Preševu. „Danas se borimo za svako radno mesto, fabriku, projekat, da poboljšamo uslove, uz značajnije povećanje plata i penzija ove godine, po prvi put se ljudi osećaju bolje, ali ne želim da zanemare ono od suštinskog značaja“, podvukao je predsednik.\n„Pišite saopštenja, bavite se feminističkim, ovakvim i onakvim pokretima… Na tome rade svi od Nemačke, Danske, Švedske… samo mi ne preduzimamo ništa, jer smo samoživi“, rekao je Vučić\nSrbija, rekao je, u obraćanju naciji, trenutno ima 6.995.808 stanovnika, a da će, ako se ovakvi negativni trendovi nastave, do 2060. imati između 3,9 i 5,5 miliona stanovnika.\nVučić je kazao da kao predsedniik ima pravo da kaže da su posledice pada nataliteta katastrofalne, da mi nemamo decu i nemamo budućnost. Na vanrednoj pres konferenciji posvećenoj toj temi, Vučić je rekao da svakog dana „gubimo“ 107 ljudi, da stanovništo gubimo već 67 godina, a za 27 poslednjih godina imamo negativni prirodni priraštaj.\n„Broj dece po majci je 1,44 a za prostu reprodukciju treba nam bar 0,8 više. U protivnom, doći ćemo u situaciju da kroz nekoliko godina imamo značajno manje stanovnika sa istim brojem penzionera, a to znači da smo zavrsili kao nacija, nećemo imati ni ekonomski, ni demografski ni politički potencijal“, rekao je Vučić te poručio da nam za to nije niko drugi kriv, ni SAD, ni EU…sami smo krivi.\nVlada je u petak usvojila, kaže, populacionu strategiju i poziva sve nadležne da se angažuju na njenom sprovođenju. Kako je rekao, urađen je uporedni prikaz i analize nekih centralnih delova Srbije i KiM, istakavši da je po broju stanovnika „jedno Podujevo kao naša Toplica“.\nNaveo je i primer Smedereva i Uroševca, gde se takođe vidi razlika u broju stanovnika u ovim mestima, kao i u broju rođenih i umrlih. „Uhvatili smo se rešavanja ovog problema kada nam ekonomija ide na bolje, ali ima onih ljudi koji govore da nije vreme za to“, kaže Vučić. „Mi nemamo dece. To je za nas ključni problem“, rekao je Vučić.\nNiz mera – majci koja rodi 3. i 4. dete 30.000 mesečno\nVlada Srbije je, kaže, donela strategiju i mere za podsticaj populacione politike. Pored ostalioh mera, rekao je, za prvo dete majke će dobijati 100.000 dinara jednokratno, a za drugo dete 10.000 dinara mesečno dve godine.\nGradiće se više predškolskih ustanova, obnavljati postojeći i adaptirati novi prostori u školama, naveo je predsednik Vučić, te apelovao vladu i pokrajinske i organe lokalne samouprave da se maksimalno posvete tom pitanju.\nKako je rekao, rađanje deteta je lična odluka svakoga, ali je njegova dužnost da konstatuje stvari i da upozori na katastrofalne posledice po Srbiju, po narod, kioje će doći ako se ništa ne preduzme i ne uradi.\nNaveo je da zna da mu takav stav i mišljenje neće doneti popularnost, da će biti na meti kritika pojedinih društvenih grupa, ali upozorio da godine brzo prolaze i da je veoma važno ono što uradimo danas.\nOn je pozvao državu, društvo, privrednike…da imaju razumevanja, da će se uraditi sve da se u velikim indistrijskim zonama izgrade vrtići…\nNaveo je da rađanje deteta treba da bude sreća za sve, da trudnice i majke ne brinu za svoj posao, da poslodavci treba da imaju razumevanja i da rađanje dece treba da ima podršku svih.\nDodao je i da će država više da pomogne u procesu veštačke oplodnje, pre svega metarijalno, te upozorio da pitanje nataliteta i borbe za više dece nikako nije pitanje za dnevno politička prepucavanja jer, poručio je, ako nešto ne uradimo za 40 godina nećemo imati ni narod ni državu.\nDodao je, međutim, da „nikoga nećemo da teramo da rađa, već ćemo kao država učiniti sve da se majke na to odluče, ali mora da pomogne i drustvo i porodica i mi muškarci posebno“.\n„I još nešto, pa neka se ljute sve organizacije za prava žena i druge, mora da se ispoštuje procedura. Između ostalog, da pokažete majci ultrazvuk s otkucajima srca njene bebe, pa neka se odluči. Onda još jedan razgovor pre odluke…Nikome nećemo uskratiti nikakvo pravo, jednostavno hoćemo da pokušamo da zamolimo ljude da razumeju koliko su deca potrebna našoj Srbiji“, poručio je Vucić.\nNa početku je izlaganja Vučić napomenuo da Srbija nikad nije pravila ozbiljniju analizu, jer je i problem takav, jer već 27 godina imamo negativan priraštaj, jer 65 godina lagano „nestajemo“.\nOne Response to “Vučić: Ako ne učinimo ništa s natalitetom, završili smo kao nacija”\nmart 20, 2018 u 11:28 am\nduboko sam razocarana rukovodstvom svoje rodjene drzave Srbije zadnjih 25 godina, a sada i dodatno uvredjena, povredjena jos i ponizena statusom majke troje divne dece za koju se borim u uslovima zivota svedenim na minimum da odgajam u zdrave i ispravne ljude buduceg, njihovog drustva, odlukom i vladajuceg rukovodstva, da sam pocev od 01-og janura tekuce 2018 godine, zajedmo sa svojom decom nepotrebna i nepozeljna kao teret demografskoj slici svoje nacije i drustva. Ne bih detaljnije komentarisala ni odluku ni bilo kakav predlog na aktuelnu temu kako mi reci odredjene tezine ne bi bile cenzurisane sa pravom istog. Srdacan pozdrav, razmislite i bez mene kuda nas svakodnevica vodi…


PDP - Srpskainfo\nNakon današnje konferencije za medije gospodina Vučuravića, potpuno ispravnom se pokazala odluka Predsjedništva PDP da raspusti trebinjski odbor i za povjerenika imenuje dr Sašu Borjana. Jedino nam je žao što to nije učinjeno mnogo ranije.\npolitika 4 sata\nNekadašnji visoki funkcioner PDP u Trebinju Slavko Vučurević rekao je danas da nakon 18 godina političkog djelovanja istupa iz ove stranke.\n"Potreban politički dogovor u okviru Dejtonskog sporazuma" Bundalo razgovarao s pomoćnikom generalnog skretara UN u Banjaluci\nČlan Predsjedništva Partije demokratskog progresa i šef Кluba poslanika PDP u Narodnoj skupštini Republike Srpske, Perica Bundalo, razgovarao je danas u Banjaluci sa Miroslavom Jenčom, pomoćnikom generalnog sekretara Ujedinjenih nacija za politička pitanja.\n"RAZMISLITE O POSLJEDICAMA" Crnadak pozvao poslanike da budu razumni\nPoslanik PDP u Narodnoj skupštini Republike Srpske i predsjednik skupštinskog Odbora za evropske integracije i regionalnu saradnju, Igor Crnadak, na današnjoj sjednici Odbora glasao je protiv da se Prijedlog zakona o lijekovima i medicinskim sredstvima uputi u dalju proceduru na sjednici NSRS.\nPredsjednik PDP, Branislav Borenović izjavio je da nema odustajanja od zahtijeva koje je opozicija iznijela na protestima održanim u Banjaluci 2.oktobra, te da su i pojedini članovi SNSD zabrinuti zbog posljednjih poteza koje radi vrh te stranke.\nPotpredsjednik PDP i narodni poslanik, Igor Crnadak smatra da je sasvim sigurno da dolazi do promjena vlasti sljedeće godine.\nSamovolja RTRS predstavlja nezapamćen nasrtaj na slobodu medija, jer je cilj da se uguši svaki drugačiji glas u Republici Srpskoj koji nije u skladu sa politikom vladajuće partije koji se emituje preko signala Radio-televizije Republike Srpske i jednog broja komercijalnih medija kojim je dozvoljen priključak na MUX A.\nPotpredsjednica PDP i narodna poslanica, Jelena Trivić je osvrnuvši se na veselje uz harmoniku u zgradi Predsjedništva BiH, kazala da "ono što Dodik radi samo pokazuje stepen ludila u kojem se nalazi".\nKo u Banjaluci govori (ne)istinu: Hrana i kiseonik PODIJELILI političare, ali i građane (FOTO)\nIzabrani predstavnici građana u Banjaluci se danima takmiče u iznošenju činjenica, svako iz svog ugla. Glavne teme su kakav kiseonik udišu oboljeli od virusa korona i hrana koju jedu pacijenti na Univerzitetskom kliničkom centru RS.\nMože li Dodik biti procesuiran? "Srpska će zabraniti primjenu Ešdaunovog i donijeti svoj zakon o imunitetu"\nPitanje broj jedan je hoće li i može li biti formiran predmet u Tužilaštvu BiH protiv člana Predsjedništva BiH Milorada Dodika, zbog njegovih izjava u posljednje vrijeme?!\nPotpredsjednica PDP i narodna poslanica Jelena Trivić, komentarišući izjave lidera SDA Bakira Izetbegovića u Banjaluci, kaže da prema nekim od izjava djeluje da Izetbegović sad pomalo spušta loptu, ali da to ne amnestira njegove dugogodišnje retorike kojom je podgrijavao političke krize.\nOdbornik PDP Milko Grmuša kaže da je Republika Srpska u formalnom smislu, rezultat potrebe da se obezbijede ustavnost i zakonitost i da danas mora da uradi isti pravni posao - da zaštiti ustavnost i zakonitost.\nOpozicija upozorava vlast Republike Srpske da ukoliko zahtjevi koje je iznijela na protestima 2. oktobra ne budu ispunjeni, slijede novi protesti.\n"Ne bira sredstva da sačuva sebe" PDP tvrdi da Dodik etiketira Zolaka\nU Partiji demokratskog progresa kažu da je izjava lidera SNSD, Milorada Dodika, da je "direktor agencije za lijekove BiH Aleksandar Zolak državni neprijatelj broj jedan i da može da se seli u FBiH", užasavajuće etiketiranje, poziv na odstrel i ugrožavanje bezbjednosti Zolaka.\n"Srljanje bez plana" Jelena Trivić poručuje da je sastanak sa ambasadorima potpuni promašaj\nPotpredsjednica PDP i narodna poslanica Jelena Trivić, kaže da Republika Srpska nikada nije bila toliko ugrožena kao danas, ali iznutra.\nPotpredsjednik PDP Igor Crnadak je izjavio da je SNSD u koaliciji sa Bakirom Izetbegovićem i da građani ne vjeruju u patriotske priče onih koji su ih opljačkali.\n"Ne podržavamo ovakav vid komunikacije" PDP osuđuje uvredljive poruke upućene portalu Srpskainfo\nPartija demokratskog progresa osuđuje rječnik i poruku uvredljivog sadržaja upućenu portalu Srpskainfo.\nBorenović oštro opleo po Bakiru i Dodiku "Iza kulisa se dešavaju kriminalne afere u kojim učestvuju ljudi iz vlasti"\nPredsjednik PDP Branislav Borenović kaže da Milorad Dodik nije Republika Srpska, te da Izetbegović i Dodik godinama rade u dogovoru i produbljuju sukobe i krizu.\nGUBITNIK DANA Maja Kunić


Ministar prosvjete, Predrag Bošković, razgovarao je danas sa ambasadorom Narodne Republike Kine u Crnoj Gori, Cui Dživeijem, o saradnji u oblasti visokog obrazovanja i istraživanja. Ambasador Dživei je istakao da će Vlada Narodne Republike Kine ove godine stipendirati 18 crnogorskih studenata, koji će stečena z\nMinistar prosvjete, Predrag Bošković, razgovarao je danas sa ambasadorom Narodne Republike Kine u Crnoj Gori, Cui Dživeijem, o saradnji u oblasti visokog obrazovanja i istraživanja. Ambasador Dživei je istakao da će Vlada Narodne Republike Kine ove godine stipendirati 18 crnogorskih studenata, koji će stečena znanja, iskustva i praksu usavršavati u Kini.\nMinistar Bošković zahvalio je ambasadoru na dosadašnjoj saradnji, ističući značaj razmjene studenata i unapređenja visokog obrazovnog sistema. On je istakao da će se potpisivanjem Sporazuma o obrazovanju, između Ministarstava prosvjete Crne Gore i Narodne Republike Kine, definisati okviri koji će doprinijeti još kvalitetnioj saradnji u obrazovnom sistemu.\nSledeća ⇨ Podravka u proboju na kinesko tržište\nPrethodna ⇦ Posjet kineske delegacije Opatiji


FK Kolubara protiv Napretka uzela tri boda na svom terenu - Galaxy Media\nFudbaleri Kolubare pobedili su u subotu ekipu Napredak iz Kruševca na svom terenu u Lazarevcu rezultatom 1:0 i obezbedili nova tri boda, prekinuvši seriju od tri uzastopna poraza u prethodnim kolima.\nStrelac jedinog gola na ovoj utakmici bio je Vasilije Bakić, koji je već u 9. minutu igre zatresao mrežu Napretka. Usled velike količine padavina prethodnih dana, utakmica se igrala na vrlo nezgodnoj i teškoj podlozi.\nTrener kruševačkog Napredka, MIlan Đuričić, na konferenciji nakon utakmice, čestitao je Kolubari na pobedi i kazao da njegovi igrači nisu uspeli da iskoriste šanse koje su imali, dodavši da je ekipa Kolubare vrlo borbena i tvrda.\nŠef stručnog štaba zeleno – crnih, Dejan Đurđević, izjavio je da su osvojena tri boda itekako važna za Kolubaru, kako bi se promenio bodovni suficit koji trenutno imaju, naglasivši da Kolubara ima odlične skakeče u zadnjoj liniji. Ekipa Kolubare rasterećenije odlazi na reprezentativnu pauzu do narednog 17. kola Super lige Srbije, kada gostuje ekipi Radnika iz Surdulice.


Obeležen Svetski dan metrologije | Ministarstvo privrede Republike Srbije\nDirekcija za mere i dragocene metale organizovala je danas svečanost povodom obeležavanja Svetskog dana metrologije, pod sloganom „Metrologija u digitalnoj eri“, koja je održana na Mašinskom fakultetu.\nDržavni sekretar u Ministarstvu privrede Milan Ljušić prisustvovao je događaju.\nPotpisivanjem Metarske konvencije 1875. i pridruživanjem Srbije tri godine kasnije, postavljeni su temelji međunarodne saradnje u metrologiji. Uniformnost merenja širom sveta danas za Republiku Srbiju, državu kojoj je spoljnom politkom predsednik Aleksandar Vučić trasirao industrijski, trgovinski, socijalni i naravno, privredni put međunarodnog napretka, ima značaj možda veći nego ikada.\nPočetkom ove godine, osnovan je Savet za kvalitet, stručno savetodavno telo čiji cilj je razvoj i unapređenje infrastrukture kvaliteta u Srbiji. Uz Direkciju za mere i dragocene metale u sastavu Ministarstva privrede, Savet za kvalitet je još jedan oslonac ka unapređenju bezbednosti i kvaliteta industrijskih proizvoda, zaštiti potrošača i napretku kvaliteta života građana kroz doprinos povećanju konkurentnosti naše privrede.\nMinistarstvo privrede je prvi put izdvojilo i sredstva za sufinansiranje troškova za usluge iz oblasti infrastrukture kvaliteta u iznosu od 50 miliona dinara za ovu godinu kako bi finansijski pomoglo privrednicima u okviru programa –„Korišćenjem standarda do konkurentnijih proizvoda“ koji se realizuje u saradnji sa Razvojnom agencijom Srbije.\nSvetski dan metrologije jeste odlična ali ne i jedina prilika da se podsetimo na važnost metrologije i da zajedno nastavimo da radimo na njenom unapređenju i unapređenju privrede u Republici Srbiji!\nImajući u vidu ambiciozne ali realne ciljeve daljeg napretka privrede Republike Srbije, obeležavanjem Svetskog dana metrologije ovde i sada zajedno potvrđujemo posvećenost nastojanju da učvrstimo poverenje u nacionali metrički sistem a tako i internacionalni kredibilitet.


RTCG - Radio Televizija Crne Gore - Nacionalni javni servis :: Tenis :: Đoković bio zaražen, ne možemo ga kazniti\n14. 01. 2022. 17:59 >> 18:05 3\nĐoković bio zaražen, ne možemo ga kazniti\nSrpski pokrajinski sekretar za zdravstvo Zoran Gojković kazao je da Novak Đoković ima validan dokument da je bio pozivitan na korona virus.\nNakon sednice Kriznog štaba Srbije, tokom obraćanja medijima, novinar CNN-a dotakao se teme Novaka Đokovića i dokumenta koji je obljavljen.\n"Uz mogućnost da budem krivično gonjen od strane Novaka Đokovića, svako objavljivanje medicinske dokumentacije bez znanja građanina je krivično djelo", istakao je pokrajinski sekretar za zdravstvo Zoran Gojković.\nNa pitanje da li je tačno da je Đokoviću javljeno dan kasnije da je pozitivan, Gojković je rekao da je "njegovo kada je on vidio i otvorio mejl".\n"Taj dokument je proslijeđen na adresu pacijenta u toku tog dana u kasnim večernjim satima. Šta je on uradio poslije toga, ja to ne mogu da komentarišem. To je pitanje za njega i za rad ostalih državnih organa", zaključio je on.\n"Ja sam vakcinisan i svi u mom okruženju, poruka vlade je da se svi građani vakcinišu. Neko to prihvata, a neko ne. Mi živimo u slobodnom svijetu. Iskreno, veoma mi je žao što se Novak nije vakcinisao, ali isto tako branim njegovu slobodnu volju iako se sa time apsolutno ne slažem", poručio je Gojković.\n"Kao ljekar i neko ko zna kolika je blagodet vakcinacije sa time se ne slažem, ali očigledno ne uspijevamo do svih da dopremimo. Zatrpani smo dezinformacijama", zaključio je Gojković u obraćanju medijima.


Integracija zapadnog Balkana do 2014. — Викиновости\nAnkona / Italija (Beta) Pretvaranje jadransko-jonske oblasti u makro-region do 2014. vodilo bi integraciji zemalja zapadnog Balkana u Evropsku uniju, izjavio je danas u Ankoni ministar spoljnih poslova Italije Franko Fratini, javljaju italijanske agencije.\n„Naš ambiciozan plan je stvaranje jadransko-jonske makro-oblasti do 2014“, rekao je Fratini po završetku sastanka šefova diplomatija Jadransko-jonske inicijative, čiji je cilj jačanje ekonomske i kulturne saradnje zemalja članica te grupe i njihovo približavanje EU.\n„Cilj inicijative nije dupliranje već postojećih evropskih institucija, već strategiju koja će olakšati ekonomsku saradnju i saradnju u oblasti infrastrukture, razvoja ruralne oblasti, malih i srednjih preduzeća, turizma i kulture“, precizirao je šef italijanske diplomatije. On je rekao da ta strategija predstavlja ambiciozan plan koji ima za cilj proširivanje EU na sve zemlje zapadnog Balkana.\n„Integracija zapadnog Balkana do 2014.” Новинска агенција Бета, 5. мај 2010. (српски)\nПреузето из „https://sr.wikinews.org/w/index.php?title=Integracija_zapadnog_Balkana_do_2014.&oldid=1641998”\nPolitika zapadnog Balkana\nОва страница је најкасније уређена на датум 5. мај 2010., у 18:58.


IUS-INFO - Novosti - Vlada - U Sabor upućen prijedlog zakona o lovstvu\nZAGREB, 16. svibnja 2018. (Hina), Vlada je u srijedu u saborsku proceduru uputila prijedlog Zakona o lovstvu kojim se, kako je kazao ministar poljoprivrede Tomislav Tolušić, dodatno unapređuje mogućnost razvoja lovnog gospodarenja i zaštite divljači, razvoj lovnog turizma i rješenje postojećih problema.\nU odnosu na važeći zakon, kako je rekao, proširene su ovlasti jedinica područne samouprave, odnosno omogućila im se provedba dijela poslova vezana uz gospodarenje lovišta koje su važećim zakonom isključivo u nadležnosti Ministarstava poljoprivrede. Također se propisuje novi način odobravanja lovno gospodarskih osnova za državna, privatna i zajednička lovišta.\n"Ovim zakonom se omogućava i osnivanje privatnih lovišta na zemljištu u vlasništvu pravnih ili fizičkih osoba", kazao je Tolušić, napominjući kako je vlasnicima velikih poljoprivrednih površina na kojima je ustanovljeno privatno lovište omogućeno da direktno utječu na smanjenje šteta na vlastitim poljoprivrednim usjevima. Naime, vlasnik privatnog lovišta preuzeo bi obveze vezane uz sprječavanje štete od divljači na tim površinama i sam odgovarao za nastalu štetu na svojoj površini.\nJedno od osnovnih pitanja koje se uređuju ovim prijedlogom zakona su koncesije u području lovstva.Predlaže se da se u budućem razdoblju koncesije prava lova daju na rok do 30 godina te ovisno o predloženoj površini za veća, gospodarski isplativija i lovno-turistički perspektivna lovišta, površine veće od 10.000 hektara u kojima se gospodari svim vrstama krupne divljači, odnosno uzgajališta divljači površine veće od 1.000 hektara.


Rebić: Osumnjičeni za ubistvo advokata biće brzo uhapšen\n► Rebić: Osumnjičeni za ubistvo advokata biće brzo uhapšen\nDirektor policije Vladimir Rebić izjavio je danas da će vrlo brzo biti uhapšen Vladimir Šaranović, koji je osumnjičen za ubistvo advokata Vladimira Zreleca.\nOn je potvrdio informacije da su pripadnici policijskih jedinica tragali za Šaranovićem kada su sinoć oko 21 sata opkolili zgradu u Ulici srpskih udarnih brigada u beogradskom naselju Kanarevo brdo.\n"Zadovoljan sam što smo rešili to ubistvo od pre dve godine. Time smo pokazali da ne postoje slučajevi u fioci i da nema prioriteta u rešavanju. Mi imamo vrlo dobru saradnju sa Interpolom i osumnjičeni će vrlo brzo biti pronađen i uhvaćen", rekao je Rebić za Radio-televiziju Srbije (RTS).\nAdvokat Vladimir Zrelec ranjen je u pucnjavi na Vračaru u decembru 2015. godine, a dvadesetak dana kasnije preminuo je u Urgentnom centru. Zrelec je bio branilac Slobodana Šaranovića, koji je uz Ratka Koljenšića optužen da je organizovao ubistvo Nikole Bojovića, rođenog brata Luke Bojovića.\nGovoreći o nesreći koja se pre nekoliko dana dogodila kod Uba, u kojoj je jedna osoba poginula kada je automobil udario u betonsku barijeru, Rebić je kazao da istraga ide u utvrđivanju potencijalne odgovornosti putara.\n"Istraga se kreće u pravu utvrđivanja odgovornosti putara, odnosno onih koji su bili nadležni da obezbede taj deo puta", rekao je Rebić i dodao da je policija prethodno upozoravala javno preduzeće "Putevi Srbije" na nedostatak signalizacije na tom neotvorenom autoputu.\nUpitan da li ima odgovornosti putara i za nesreću koja se dogodila kod Kovačice, a u kojoj su poginule tri osobe, među kojima dve fitnes reprezentativke Srbije, Rebić je kazao da istraga do sada pokazuje da je "faktor nesreće čovek".\n"U narednih deset do 15 dana ćemo znati da li je saobraćajni znak bio na odgovarajućem mestu, ne bih sada da prejudicaram", kazao je direktor policije.\nOn je podsetio da je sada u proceduri nov zakon o saobraćaju, koji propisuje "restriktivniji pristup" prema mladim vozačima, pošto statistika pokazuje da su od ukupnog broja poginulih u nesrećama mladi od 16 do 30 godina.\nRebić je rekao i da je zadovoljan rezultatima postignutim u borbi s narko dilerima i zapleni narkotika.\n"Imamo dobre rezultate, ali oni moraju biti bolji. Do novebra ove godine u odnosu na prethodnu godinu zaplene narkotika su veće za 27 odsto", rekao je Rebić za RTS.


Izložba u Muzeju Semberije: ''Tradicionalni proizvodi od šljiva'' :: Dešavanja u Bijeljini ::\n16. September 2021. / 13:28\nIzložba u Muzeju Semberije: ''Tradicionalni proizvodi od šljiva''\nZnačaj šljive i proizvoda od šljive\nMuzej Semberije i Narodni muzej Valjevo, u okviru Pantelinskih svečanosti, organizovali su izuzetno zanimljivu izložbu „Tradicionalni proizvodi od šljiva“, koja predstavlja dokument o šljivi i njenom značaju u regionu zapadnog Balkana.\nŠljive i proizvodi od šljive karakteristični su za podršje zapadne i centralne Srbije, te podmajevičkog kraja i Semberije u Republici Srpskoj. Slične geografske i klimatske odlike i istorijske i društvene okolnosti uslovile su da je ova voćarska kultura bila u prošlosti, ali, i danas je važan segment privređivanja i ishrane stanovništva u navedenim krajevima.\nIzložba „Tradicionalni proizvodi od šljiva u ishrani zapadne i centralne Srbije“ svojim eksponatima upućuje na istovjetnost očuvanja tradicije u uzgoju i preradi šljive u semberskom i podmajevičkom kraju.\nGajenje i prerada šljive prenosilo se sa generacije na generaciju, te se i danas na pomenutim područjima obnavljaju šljivici i sade nove i stare sorte ovog voća. Više od jednog vijeka uzgoja i prerade šljive, sušenje na tardicionalan način u zidanim sušarama, kuvanje pekmeza u oranijama, kuvanje slatka i spravljanje đakonija od šljive, sve je to uspjelo da se održi u narodu i da odoli savremenim tehnološkim procesima.\nO tome još uvijek svjedoče aktivne sušare u zlatiborskom i valjevskom kraju u Srbiji, kao i u podmajevičkom kraju, na području RS i BiH. Dokumentovanje znanja o šljivi i njenoj upotrebi u ishrani, kao element nematerijalnog kulturnog nasljeđa, kroz muzejsku prezentaciju i prikupljenu dokumentaciju pomaže u očuvanju ove izuzetno zdrave voćne vrste, ali i pivredne djelatnosti koja potpomaže lokalni razvoj.


Objavljeno 26.01.2021. u 11h\nOd utorka, 26. januara na svim punktovima za vakcinaciju moći će da se vakcinišu isključivo građani koji su dobili poziv od elektronske uprave sa terminom vakcinacije – saopšteno je iz Doma zdravlja „Dr Boško Vrebalov“ – Zrenjanin.\nTermin za vakcinciju građani će dobiti nakon prijave na portalu eUprave ili pozivom kontakt centra. Nema nikakve potrebe niti je u interesu javnog zdravlja da se stvaraju redovi i gužve građana koji nemaju zakazan termin jer će svi građani dobiti vakcinu u skladu sa planom prioritizacije.\nPunkt za vakcinaciju otvara se u hali Medison 27. januara\n– Molimo građane da poštuju procedure prijave i same vakcinacije jer je to najbolji način da svoju vakcinu dobiju svi, po utvrđenim prioritetima. Zbog toga Vlada Srbije još jednom poziva sve građane da dolaze na vakcinaciju isključivo u terminu kada im je ona i zakazana – kaže se u saopštenju.


02.05.2022 u 13:59\nUJEDINjENE NACIJE – Generalni sekretar Ujedinjenih nacija (UN) Antonio Gutereš izjavio je uoči Svetskog dana slobode medija, 3. maja, da „bez slobode štampe nema pravih demokratskih društava i da bez slobode štampe nema slobode” i ukazao da „pretnje novinarima rastu iz dana u dan”. Tokom pandemije, mnogi medijski radnici su bili na prvoj „liniji borbe”, pružajući tačno, naučno zasnovano izveštavanje kako bi informisali donosioce odluka i spasili živote, navodi se u saopštenju generalnog sekretara, prenosi Beta. Novinari koji pokrivaju oblast klime, biodiverziteta i zagađenja uspeli su da skrenu pažnju svetske javnosti na ovu planetarnu krizu. Međutim, prema rečima Gutereša, „pretnje slobodi novinara i medijskih radnika rastu iz dana u dan”. „Od globalnog zdravlja do\n11.12.2021 u 10:48\nPeking nazvao američku demokratiju „oružjem za masovno uništenje“\nPEKING – Peking je ocenio danas da je američka demokratija „oružje za masovno uništenje”, posle Samita za demokratiju koji je organizovao predsednik SAD Džozef Bajden da približi zemlje sa istim vrednostima naspram autoritarnih režima. „Demokratija je već odavno postala oružje 'za masovno uništenje' koje koriste SAD da se mešaju u druge zemlje”, rekao je portparol kineskog ministarstva spoljnih poslova u saopštenju objavljenom onlajn optužujući Vašington da je „podsticao 'obojene revolucije' u inostranstvu”, prenela je Beta. Kina nije pozvana na dvodnevni virtuelni samit o demokratiji kao ni druge zemlje poput Rusije i Mađarske, i optužila je američkog predsednika da podstiče ideološke podele nasleđene iz Drugog svetskog rata. Portparol kineske diplomatije rekao je, takođe, da je samit


Koncertna sezona Jazz Festa Sarajevo "Grlom u jagode" od 20. januara - Akta.ba\n08.01.2020. 13:03 / Izvor: Akta.ba\nJazz Fest Sarajevo i ove godine organizira koncertnu sezonu "Grlom u jagode" koju čine nastupi međunarodnih, regionalnih i bh. umjetnika u periodu između dva festivala.\nNova koncertna sezona "Grlom u jagode 2020" će biti realizirana u Klubu 1, a započet će 20. januara koncertom trija norveškog gitariste Stiana Westerhusa, saopćeno je iz direkcije Festivala.\nUlaznice za sve koncerte u prodaji će biti od 15. januara u prostorijama Jazz Festa i na dan koncerta u Klubu 1, navodi se u saopćenju.\nPrvi koncert Jazz Festa Sarajevo 3. septembra u Historijskom muzeju\nJazz Fest Sarajevo prestaje sa radom nakon 22. festivala\nDobitnik Grammyja Bill Frisell premijerno u Sarajevu na Jazz Festu\nProgramom javnih radova biće angažirano 300 nezaposlenih\nDizajniran plakat sa snažnom porukom 17. Jazz festa Sarajevo\nDamir Imamović, pjevač: Ispisuje novu stranicu historije sevdaha\nSaradnja Versa i Jazz Festa


Promocija filma o realizaciji najvažnijih projekata Uprave javnih radova 12. novembra u 12 h - Šumadija danas\nPromocija filma o realizaciji najvažnijih projekata Uprave javnih radova 12. novembra u 12 h\nod Šumadija Danas 5 новембра, 2021 5 новембра, 2021 010695\nUprava javnih radova putem zvaničnih društvenih kanala predstaviće promotivni film o realizaciji najvažnijih kapitalnih projekata 12. novembra ove godine u 12 h. Film se sastoji od kadrova više najznačajnijih objekata u različitim fazama realizacije i za različite namjene.\nU cilju najave, od danas će na zvaničnim nalozima Uprave javnih radova na društvenim mrežama svakodnevno biti objavljivani kratki video sadržaji sa gradilišta.\nSvrha objave promotivnog filma je povećanje transparentnosti i informisanosti građana, predstavniika medija i drugih zainteresovanih lica o radu naše Uprave.\nUporedo sa filmom, biće pripremljena i mapa kapitalnih projekata, koja će svim korisnicima omogućiti lako i jednostavno informisanje o statusu i trenutnim aktivnostima na gradilištima Uprave javnih radova.


Tomislav Nikolić negira da je hteo da preore park, ali dokument ne laže - Grad Prijepolje\nGrad Prijepolje > Vesti > Vesti dana > Tomislav Nikolić negira da je hteo da preore park, ali dokument ne laže\nTomislav Nikolić negira da je hteo da preore park, ali dokument ne laže\nSaradnici predsednika Srbije Tomislava Nikolića još u avgustu tražili su da se gradi put za automobile do zgrade Predsedništva i prekopavanje beogradskog Pionirkog parka. To se jasno vidi i u dokumentu, do kojeg je došao “Blic” gde se kroz park planira izgradnja puta za automobile.\nGeneralni sekretar predsednika Republike Nedeljko Tenjović je još 12. avgusta prvi put zatražio da se kroz Pionirski park izgradi VIP kolsko – pešački prolaz koji bi spojio Bulevar sa rezidencijom Nikolića, a kojim bi, kako saznajemo, u zgradu Predsedništva dolazile strane delegacije i ostali VIP gosti kod Tomislava Nikolića.\nDa su navodi “Blica” tačni dokazuje i dopis koji je Tenjović pre mesec dana poslao gradskom sekretaru za urbanizam Milanu Vukoviću, načelnici Gradske uprave Vesni Ivić, gradskom arhitekti Dejanu Vasoviću i direktoru JKP “Gradsko zelenilo” Vladimiru Bogićeviću.\n“Molimo vas da prilikom izrade projekta o rekonstrukciji Pionirskog parka nadležni projektanti razmotre mogućnost da se od Bulevara kralja Aleksandra, kroz Park, prema zgradi Generalnog sekretarijata predsednika, otvori staza za pešake i za prolaz kolima u jednom pravcu, samo u posebnim prilikama”, stoji u dokumentu do kojeg je došao “Blic”.\nU njemu se od nadležnih gradskih službi i javno-komunalnih preduzeća traži da izvrše uređivanje i sanaciju zelenih i ostalih površina unutar i izvan zgrade predsednika Republike, kao i da pre “preduzimanja bilo kakvih aktivnosti predlože idejna rešenja i predoče očekivane troškove”.\nKako saznaje “Blic”, posle poslatog dopisa održana su dva sastanka na ovu temu, a Tenjoviću i savetnici za medije predsednika Stanislavi Pak Stanković dostavljen je projekat za rekonstrukciju Pionirskog parka, koji je napravljen još 2010 godine, ali je zbog nedostatka novca sanacija odložena. Kako navodi naš izvor, Tenjović i Pakova obećali su da će pronaći sponzore za preuređenje.\n– Oni su rekli da, ako ne može, to i ne mora da bude asfaltirani put, mogao bi da bude i popločan. Njihova ideja je da se to koristi u posebnim prilikama, kako se ne bi pravila gužva u Ulici kralja Milana – kaže sagovornik “Blica”.\nDo kabineta predsednika Nikolića može se doći sa tri strane – iz Ulice kralja Milana, iz pravca Skupštine grada Beograda i iz Ulice kneza Miloša, pa ostaje nejasno čemu izgradnja četvrtog puta. Najveći problem je međutim što saradnici Nikolića hoće put kroz Pionirski park, koji je zaštićen kao priorodno dobro, ali je kao deo kulturno istorijske celine od izuzetnog značaja za Srbiju, pa ga zbog toga štiti Republički zavod za zaštitu spomenika kulture.\nOstaje nepoznato da li će gradske vlasti i nadležne institucije dopustiti prolaz automobilima kroz park, koji je nekad nosio naziv Dvorski park.\nU Zavodu za zaštitu bilja “Blicu” juče nisu odgovorili na ta pitanja, uz obrazloženje da je direktor ceo dan na sastancima. Slično su poručili i u Republičkom zavodu za zaštitu spomenika kulture, u poruku da ih pozovemo u ponedeljak.\nNije poznato zašto su iz kabineta predsednika Republike Srbije podneli zahtev za gradnju puta kroz Pionirski park, iz konformizma ili bezbedonostih razloga. Ipak, činjenica je da niko od njegovih prethodnika iz Predsedništva nije imao sličan zahtev – da gradi još jedan put kroz park.


Radionica prve pomoći Crvenog križa općine Kiseljak – Crveni križ FBiH\nVolonteri Crvenog križa općine Kiseljak su u subotu, 11.2.2017. godine, u prostorijama osnovne škole “Kiseljak 1” u Kiseljaku održali radionicu za volontere i nove članove ekipe prve pomoći.\nRadionicu su vodili članovi ekipe prve pomoći koji su se prošle godine plasirali na Državno takmičenje iz pružanja prve pomoći. Kroz radionicu su objasnili prvu pomoć kod svih stanja, oboljenja i povreda, a prisustvovalo je devet volontera – budućih članova ekipe prve pomoći.\nCilj radionice bio je da se novim članovima ekipe prezentira kompletno takmičenje, od čega se sastoje poligoni i kako se pruža prva pomoć. U planu je nastavak radionica sa novim članovima ekipe.


Pominju se mnoga imena, od kojih su se izdvojila dva, Zdravko Ponoš i Miroslav Aleksić, ali je upadljivo da su potpuno van igre oni koji bi po svakoj logici trebalo da budu ti za koje će građani moći da glasaju, Dragan Đilas i Vuk Jeremić.\nZašto, dakle, njih dvojice nema među kandidatima koalicije SSP-NS-DS-PSG, ali i šefova preostale dve stranke Zorana Lutovca i Pavla Grbovića. Da li je to novi način borbe protiv vlasti ili pak izbegavanje odgovornosti za izborni rezultat?\nLider PSG nije pomenut kao kandidat za bilo šta\nOd kako je početkom devedetih godina prošlog veka ponovo uvedeno višestranačje u Srbiji nosioci lista na izborima uglavnom su bili stranački lideri. Dve najveće promene vlasti dogodile su se 2000. i 2012. godine na predsedničkim izborima na kojima su pobedu odneli predsednici opozicionih stranaka. Vojislav Koštunica je kao lider DSS-a bio kandidat DOS-a na predsedničkim izborima 2000. godine, nakon kojih je režim Slobodana Miloševića definitivno pao. A 2012, SNS je došla na vlast pošto je njihov tadašnji lider Tomislav Nikolić pobedio u drugom krugu predsedničkih izbora prvog čoveka DS-a Borisa Tadića.\nIpak, od kako je SNS došla na vlast opozicija sve češće traga za novim, nestranačkim ličnostima za borbu na izborima. Tako je na prethodnim predsedničkim izborima 2017. godine najveći izazivač aktuelnom predsedniku Aleksandru Vučiću bio Saša Janković koji je u tom trenutku bio nestranačka ličnost pošto mu se završio mandat zaštitnika građana.\nPrethodne parlamentarne izbore 2020. godine bojkotovao je deo opozicije okupljen u tadašnjem Savezu za Srbiju. Dok će ovogodišnji predsednički, parlamentarni i beogradski izbori doneti, po svemu sudeći, neki novi model borbe ovog dela opozcije sa vlašću.\nKoalicija SSP-NS-DS-PSG već je odlučila da nosilac liste za parlamentarne izbore bude potpredsednica SSP-a Marinika Tepić, a kako sada stvari stoje, član Narodne stranke Zdravko Ponoš ima najviše šansi da bude predsednički kandidat koalicije. Kao mogući predsednički kandidat još figurira i potpresednik Narodne stranke Miroslav Aleksić. Treba reći i da dva odvojena istraživanja koja je ova koalicija naručila kako bi izabrala predsedničkog kandidata, nisu obuhvatila nijednog lidera stranaka, ni Đilasa, ni Jeremića, ni Lutovca, ni Grbovića.\nTakođe, još nema naznaka ko bi mogao da bude kandidat te koalicije za gradonačelnika Beograda, a zanimljivo da je tu ulogu odbio predsednik DS-a Zoran Lutovac. Ako se ima u vidu da se ni ostali lideri stranaka ove koalicije ne spominju kao kandidati za prvog čoveka prestonice postavlja se pitanje zbog čega lideri opozicije ne preuzimaju odgovornost na izborima 3. aprila?\nIzvršni direktor CESID-a Bojan Klačar ističe za "Blic" da su se lideri stranaka koalicije SSP-NS-DS-PSG očigledno odlučili za rešenje između dva uobičajena načina borbe sa vlašću na izborima u Srbiji prethodnih decenija.\n- Dugo posle 2000. godine lideri stranaka su preuzimali svu odgovornost na izborima, da bi posle dolaska SNS-a na vlast, a naročito nakon 2014. godine, sve više nestranačkih ličnosti imalo značajniju ulogu u politici. Imamo primere Saše Radulovića, Saše Jankovića, Ane Brnabić, Zorana Radojičića... Ovo je sad neki srednji put za koji se odlučila koalicija SSP-NS-DS-PSG – ocenjuje Klačar.\nKako kaže, lideri te koalicije nisu preuzeli odgovornost na izborima, ali su i odustali od nestranačkih ličnosti.\n- Zdravko Ponoš ili Marinika Tepić su daleko od nestranačkih ličnosti. Ako pogledamo šire, ni Dobrica Veselinović ili Nebojša Zelenović nisu nestranačke ličnosti - podvlači Klačar.\nNaš sagovornik vidi dva glavna razloga zbog čega lideri opozicionih stranaka nisu preuzeli potpunu odgovornost na izborima uz, kako kaže, ogradu da se strane teško celovito može sagledati funkcionisanje jedne koalicije ili stranke.\n- Prvi razlog je da su rejtinzi lidera stranaka takvi da su istraživačke agencije pokazale da oni imaju manje šansi za dobar rezultat na izborima u odnosu na Mariniku Tepić ili Zdravka Ponoša. Dakle, ljudi iz njihovog okruženja su bolje percepirani u javnosti. Drugi razlog je taj što lideri opozicije žele da izbegnu kritiku da su već prokockali svoju priliku na važnim javnim funkcijama. To se odnosi, pre svega, na Đilasa i Jeremića koji je čak rekao da ne vidi sebe, ne samo kao kandidata, nego ni na značajnoj javnoj funkciji - apostrofira Klačar.\nI politički konsultant Dušan Milenković smatra da su lideri koalicije SSP-NS-DS-PSG doneli politički racionalnu odluku.\n- To jeste nova stvar, ali je i razumno rešenje pošto su sva istraživanja pokazala da lideri stranaka imaju malu podršku u javnosti. Nije ni čudno što imaju veoma loš rejting ako se ima u vidu satanizacija kroz koju prolaze u režimskim medijima. Za sada se ne spominju nestranačke ličnosti kao kandidati za beogradske izbore, ali Tepić i Ponoš kao nosioci na parlamentarnim i predsedničkim izborima imaju pozitivne poene - ocenjuje Milenković.\nKako kaže, u zavisnosti od rezultata na izborima lideri ovih stranaka snosiće odgovornost.\n- Jedno je ako izgubite izbore, a niste bili nosilac ni na jednoj listi, a drugo je ako, recimo, pobedite na beogradskim izborima iako ne predvodite listu. U toj drugoj situaciji rezultat na izborima bi mogao da ide u korist lidera opozicije i njihove odluke - smatra Milenković.\nStranke bez interne demokratije\nČinjenica da se lideri stranaka u okviru koalicije SSP-NS-DS-PSG, po svemu sudeći, neće naći na čelu izbornih lista otvorila je pitanje može li se uspešno voditi stranka ako se ne preuzima potpuna odgovornost na izborima? Izvršni direktor Cesida Bojan Klačar ističe da su stranke u Srbiji uglavnom institucije sa nedovoljno razvijenom internom demokratijom.\n- Većina stranaka nema jasne procedure za izbore unutar svoje organizacije, pa je pozicija u stranci često nesrazmerna percepciji javnosti. Takođe, ostavka u stranci nakon izbornog neuspeha je vrlo retka pojava u Srbiji, pa imate partije na čijem je čelu jedan te isti lider već 30 godina bez obzira na rezultate na izborima - zaključuje Klačar.\nIzbori u Srbiji 2022 Dragan Đilas Vuk Jeremić Opozicija Izbori


Nova opreme i sistematizacija radnih mesta u Žitopeku - JuGmedia\nNIŠ – Prema planu racionalizacije za tehnološki višak „Žitopeka“ biće proglašeno 130 radnika, dok će značajan broj radnika nastaviti da radi u „Žitopeku“ ali i kod drugih poslodavaca, najavljuje rukovodstvo.\n„Program je urađen u skladu sa zakonskim propisma, odnosno isti je dostavljen kako sindikatima, tako Nacionaloj službi za zapošljavanje. Predlogom programa obuhvaćeno je 130 zaposlenih, ali je oko 220 zaposlenih “spaseno” i ostalo da radi. „Žitopek“ ima ogromna dugovanja i da nije promena sigurno bi otišao u stečaj, što bi značilo gubitak svih radnih mesta“, izjavio je novi direktor „Žitopeka“ Milan Todorović.\nOn je još jednom naglasio da je ovde reč o predlogu programa, a ne o finalnom programu, kako navode predstavnici sindikata.\n„Žitopek smo preuzeli sa dugom od 2,5 plate zaposlenima i sve isplatili do 31.07.2014. tako da nema više neizmirenih zarada, zaposleni će primiti julsku zaradu 15.avgusta i time će uhvatiti korak sa ostalim zaposlenima u kompaniji Don Don,“ istakao je Todorović.\nU najskorije vreme određeni broj zaposlenih biće pozvan na rad, a iz razloga porasta proizvodnje i uvodjenja novih proizvodnih linija, a sve u skladu sa zakonom.\nKupljena je nova linija za proizvodnju za specijalne vrste svežeg hleba čije će postavljanje trajati odredjeni vremenski period. Todorović je pozvao predstavnike medija da posete pogon, i uvere se da se na rekonstrukciji starih i montiranju novih peći uveliko radi.\nNovi način rada u „Žitopeku“ podrazumeva automatizovanu i specijalizovanu proizvodnju, zbog čega je u „Žitopeku“ ugašen ceo pogon u kome su se ručno proizvodila peciva. Akcenat u „Žitopeku“ biće stavljen na neposrednu proizvodnju i zbog toga će obavljanje mnogih pratećih aktivnosti biti povereno matičnoj firmi ili drugim firmama.\nTakodje su u toku remonti svih tunelskih peći, a iz razloga kako bi se poboljšao kvalitet hleba i optimizovala proizvodnja.\nReagujući na navode sindikata „Sloga“ po kojima Don Don planira da otpusti mnogo više radnika nego što je prvobitno najavljeno, Todorović je istakao da se broj od 250-300 radnika u Žitopeku odnosi na idealnu situaciju, odnosno, toliko radnika u „Žitopeku“ će biti potrebno kada pogon bude radio punim kapacitetom. U ovom momentu, pogon radi sa manje od 40% kapaciteta, do čega je dovelo decenijsko stagniranje pogona, neulaganje u kadar i opremu, neracionalno zapošljavanje i izostajanje promišljene strategije.\n„Žitopek proizvodi dnevno oko 40.000 vekni hleba, ali će već sredinom septembra dnevna proizvodnja biti povećana na 60.000 vekni. Sa postepenim povećanjem proizvodnje do koje će dovesti investicije, očekuju se i nova zapošljavanja, usko specijalizovanog kadra. Naravno da nismo srećni kada moramo da sprovodimo nepopularne mere, ali ovakvi koraci su neophodni da bi se u Žitopeku stabilizovala proizvodnja i da bi se ovo preduzeće vratilo na lidersku poziciju, gde po potencijalima može i mora da bude. Svako ko se ozbiljno bavi pekarstvom, zna da upravo radimo ono što moramo“, naglasio je Todorović.


Predstavnici Vlade Srbije na pregovorima na planini Cer - Kozarac.ba\nPremijer Srbije Vojislav Koštunica i ministar odbrane SiCG Zoran Stanković izdali su jučer 13 i 30 sati nalog za hapšenje Ratka Mladića, ali on do 18 i 30 nije krenuo na put prema Hagu, navode izvori bliski Vladi Srbije.\n“Vijest o hapšenju haškog optuženika Ratka Mladića nije tačna”, izjavio je sinoć Srđan čurić, šef Kancelarije Vlade Srbije za saradnju sa medijima.\nOn je ovu izjavu dao nakon što je televizija BN iz Bijeljine objavila da je Mladić jučer uhapšen u Beogradu i da je u toku njegovo prebacivanje u američku bazu u Tuzli, a odatle u Hag.\n“Riječ je o dezinformaciji koja nanosi štetu i ne doprinosi naporima Vlade da saradnja sa Haškim tribunalom bude dovedena do kraja”, kazao je čurić.\nVijest da je Mladić uhapšen demantovao je i MUP Srbije.\nU bazi NATO-a u Tuzli “Nezavisnim” novinama večeras u 18 i 30 je rečeno da do tog trenutka nisu imali nikakvu najavu leta iz Beograda.\nU Haškoj kancelariji u BiH takodje su kazali da nemaju informacije o Mladićevom putu za Hag, a isto je rekao i portparol Tužilaštva za ratne zločine Srbije Bruno Vekarić.\nMediji su večeras objavljivali kontradiktorne informacije o tome da je Mladić lociran, da je uhapšen ili da se predao.\n“Nezavisne” su ranije objavile da predstavnici Vlade Srbije pregovore sa Mladićem od prije nekoliko dana vode u jednom objektu na planini Cer.\n“Predstavnici Vlade Srbije,u srijedu 15. februara na planini Cer započeli su pregovore sa Mladićem. Moguće je da se pregovori vode ili u manastiru Petkovica ili u lovištu Srbija šuma Vidojevica ili u selu Straža, u kojem se nalazi raketna baza pod zemljom. Za ulazak u ovo selo potrebna je specijalna dozvola VJ”, rekao je “Nezavisnim” izvor blizak Vladi Srbije.\nOn je dodao da je o toku samih pregovora veoma teško dobiti informacije, jer njima raspolaže samo najuži krug ljudi oko premijera Koštunice.\nVečeras oko 19 sati američka agencija AP pozivajući se na visokog srpskog bezbjednosnog zvaničnika objavila je da je Mladić lociran i da vlasti pregovaraju o njegovoj predaji.\nJovan Simić, savjetnik predsjednika Srbije za pitanja Haškog tribunala rekao je “Nezavisnim” da nema informaciju da je Mladić uhapšen ali da bi se to trebalo uskoro desiti.\nVladeta Janković, savjetnik premijera Srbije izjavio je danas da nema informacije da vlasti u Srbiji pregovaraju sa Mladićem. On je rekao da je politička odluka da se okonča saradnja sa Haškim tribunalom odavno donjeta i da je sada sve u rukama specijalnih službi policije i vojske.\nVladimir Božović, generalni inspektor MUP-a Srbije rekao je da MUP Srbije preduzima intenzivne mjere i radnje radi lociranja i hapšenja haških optuženika i da očekuje da će vrlo brzo biti uspješno okončana saradnja sa Haškim tribunalom.\n“Određene informacije svakako dolaze do nas, ali ono što je zaista čvrst zaključak i što mogu iskreno da kažem kao generalni inspektor je da MUP Srbije preduzima intenzivno sve mjere i radnje da se lociraju i uhapse haški optuženici”, rekao je Božović.\nDokument o penzionisanju Mladića\nMeđu dokumentima koje će Beograd dostaviti Haškom sudu nalazi se i dokument o penzionisanju većeg broja vojnih osoba, među kojima i Ratka Mladića, koga je u februaru 2002. godine potpisao tadašnji predsjednik SR Jugoslavije Vojislav Koštunica.\nNacionalni savjet za saradnju sa Haškim tribunalom donio je u ponedjeljak odluku o dostavljanju 36 traženih dokumenata tom sudu, među kojima se, kako tvrdi Televizija B92, nalazi i odluka o penzionisanju u Vojsci SCG (tada SRJ), uprkos tome što je ranije, u RS, penzionisan 1996. godine, nakon čega je ostao aktivan u Generalštabu Vojske SRJ.\nTakođe, kako saznaje Televizija B92, među dokumentima upućenim Haškom sudu, nalazi se i dokument o odlikovanju koje je Mladiću dodijelio predsjednik SR Jugoslavije Zoran Lilić, u vrijeme dok je on bio komandant Vojske RS.


Endava i CDS: Umesto poklona za 8. mart donacija Sigurnoj kući | PC Press\n8. mart 2021. PC Press\nViše od pola miliona dinara namenjenih za kupovinu poklona povodom Dana žena, preusmereno je na podršku sigurnim kućama u Beogradu čije su korisnice žene žrtve nasilja u porodici. Zahvaljujući inicijativi dama zaposlenih u kompanijama Endava i Comtrade Digital Service (CDS), koje odnedavno posluju kao jedna kompanija, tri objekta u Beogradu biće opremljena belom tehnikom, nameštajem i pokućstvom, dok su njihove štićenice dobile i vaučere za kupovinu kozmetičkih i higijenskih proizvoda.\nTim povodom koordinatorka Savetovališta protiv nasilja u porodici, pod čijim je krovom Sigurna kuća, Vesna Stanojević, uručila je zahvalnicu njihovim predstavnicama. Ona navodi da je važno da se danas, na dan kada se najviše govori o rodnoj ravnopravnosti i emancipaciji žena, skrene pažnja i na problem nasilja u porodici koji je već godinama ozbiljan problem u ovom društvu.\n„Veliku zahvalnost ženama zaposlenim u Endavi i CDS-u na pomoći i podršci našim ženama koje su bile prinuđene da završe u sigurnim kućama, kojima je neko pokušao da oduzme pravo na normalan život i kojima je vaša i naša podrška dala nadu u bolju budućnost, pravo da budu ostvarene u svakom pogledu i da zajedno sa svojom decom nastave nekim novim i boljim putem“, rekla je Vesna Stanojević.\nU Endavi i CDS-u istiću da su ponosni na svoje koleginice koje su na ovaj način ukazale na važnost osnaživanja žena u profesionalnom, ekonomskom i društvenom kontekstu.\n„U našim kancelarijama u Srbiji žene čine blizu 40 odsto zaposlenih. Želele smo da umesto tradicionalnih osmomartovskih poklona pružimo podršku ženama kojima je pomoć najpotrebnija i da im poručimo da nisu same. Zahvalnica koju smo dobile je naš osmomartovski poklon“, istakla je Jelena Vasiljević Nikić koja je uručila donaciju ispred kompanija Endava i CDS.\nVeći deo donacije realizovan je kroz vaučere za opremanje objekata za smeštaj i brigu o ženama i deci žrtvama nasilja u porodici. Svim štićenicama su, u duhu praznika simolično uručene i poklon kartice za kupovonu proizvoda za negu.\nTagovi: donacija, Endava, sigurna kuća\n← YouTube i Chrome AI ekstenzija protiv glasnog mljackanja\nFast Laughs: I Netflix ulazi na TikTok teritoriju →


Ole tvrdi, sve počinje od Partizana! - Sportske.net\nOle tvrdi, sve počinje od Partizana!\n"Crno-beli" pred velikim izazovom na Old Trafordu.\nSpisak postoji, Junajtedova lista od sedam imena! Klub bi mogao da stopira transfere, pogađate zbog čega?Liverpul i Junajted u klinču, razlog - napadač od 140 miliona evra!Meta Reala i Junajteda od 70 miliona, pa ko voli...Junajted na zvaničnom sajtu napravio skicu startne postave protiv Partizana!Solskjer prestigao Klopa, ali...\nTrener Mančester junajteda Ole Gunar Solskjer istakao je na današnjoj konferenciji za medije da je meč sa Partizanom prava prilika da se njegov tim vrati u pobednički kolosek.\nSusret između "crvenih-đavola" i Partizana igra se sutra od 21 sat na Old Trafordu, a Norvežanin je upitan kako vratiti faktor straha protivnika od velikog kluba kakav Junajted sigurno jeste.\n"Mora da počne već od utakmice protiv Partizana. Nadam se da se Partizan ove utakmice neće sećati sa zadovoljstvom. Kao igrač sam bio učesnik brojnih utakmica u kojima, ako dobro startujete, možete da napravite pozitivan rezultat. Da igrate napadački fudbal. Mi smo, s druge strane, toliko puta dosad imali prednost od jednog gola i onda napravili korak unazad", istakao je Ole.\n"Videli smo neke mlade igrače koji su dobili šansu i odradili je na pravi način. Mejson nam je doneo pobedu, Brendon je bio fantastičan u Beogradu, Džimi je odigrao jako dobru utakmicu. Dali smo ostalim igračima šansu da igraju, što je od dugoručnog značaja. Za mene je dobro kada pružite šansu mladim igračima. Dobro je videti mlade fudbalere kako igraju, a mi i pored toga na tri utakmice nismo primili gol, što je impresivno."\nJedan od načina da se klub vrati u Ligu šampiona jeste i osvajanje Lige Evrope.\n"Ovo je samo jedan pravac, jedan od dva. Sada smo u novembru, a ne možeš da govoriš o konačnom plasmanu u novembru. Mislim da to niko ne može da predvidi", kazao je Solskjer.


Niška televizija » Pijaca u Duvaništu i zvanično sajamski prostor (VIDEO)\nPijaca u Duvaništu i zvanično sajamski prostor (VIDEO)\nObjavljeno 18.11.2013. 13:25\nTagovi: Društvo, Niš, pijaca u Duvanistu, sajam\nPijaca na Duvaništu, zvanično će postati sajamski prostor 22. novembra, otvaranjem trećeg Sajma preduzetništva u organizaciji Unije zanatlija i preduzetnika regiona Južne Srbije. Tom prilikom oko 100 izlagača iz Makedonije, Republike Srpske, Niša i okolnih opština, izložiće oko 1000 eksponata. Ulaz će biti besplatan, a do Sajma, građanima će, takođe besplatno, na raspolaganju biti i gradska autobuska linija od centra do sajamske zgrade.\nInače, do kraja godine, u istom objektu biće organizovana još dva sajma zdrave hrane i sajam grnčarstva. Ideja je da prostor bivše pijace na Duvaništu, postane regionalni sajamski centar, u kojem će, pored domaćih, biti održavane i međunarodne sajamske manifestacije.\nDan žalosti i identifikacija žrtava


Saopštenje povodom telefonskog uključenja Ratka Mladića u program Hepi TV | REM\n19. novembar 2018. 11:20:48\nPovodom poslednjih istupa Gordane Suše i dela medija, u kojima se tvrdi da je nezavisni regulator morao da reaguje povodom telefonskog uključenja Ratka Mladića u program Hepi TV, Regulatornom telu za elektronske medije ne preostaje ništa drugo nego da zamoli sve učesnike u javnom dijalogu, a pogotovo svoje bivše članove, da prestanu da se paušalno i olako bave stvarima koje, očigledno, nedovoljno poznaju.\nČlan 30 Zakona o elektronskim medijima, na koji se gospođa Suša nonšalantno pozvala, kao da stvarno zna o čemu je reč, doslovno glasi:\n“Regulator je u pogledu postojanja krivičnog dela, privrednog prestupa i prekršaja, kao i odgovornosti za njih, vezan za pravnosnažnu presudu suda kojom je optuženi oglašen krivim.”\nPrema tome, ovaj član, bez obzira na činjenicu kada se primenjuje, kao i na to da li je odluku doneo naš ili međunarodni sud, nikako ne može da se odnosi na Ratka Mladića, iz prostog razloga što on nije pravosnažno osuđen, žalbeni postupak mu je u toku.\nDalje, Regulatorno telo za elektronske medije nikada nije primilo nikakav zahtev iz Međunarodnog suda u Hagu kojim se traži bilo kakva zabrana kada je reč o medijskom tretmanu haških optuženika.\nRegulatorno telo za elektronske medije moglo bi da reaguje samo u slučaju u kojem se, u razgovoru sa bilo kojim optuženim, za bilo koji zločin, upotrebljava govor mržnje, poziva na zločin protiv čovečnosti ili ubijanje pripadnika drugih naroda.\nKako “ljubi vas deda Ratko” nikako ne može da se podvede pod bilo šta slično, Regulatorno telo za elektronske medije nije imalo nikakvog zakonskog osnova da se meša u program Hepi televizije.\nZbog svega navedenog, REM još jednom apeluje na sve učesnike u javnom dijalogu da se dobro obaveste, pročitaju zakone i shvate suštinu postojanja i posla regulatora, pre nego što krenu da mu dele lekcije.


Gracijano: Vojna saradnja Srbije i EU na visokom nivou - European Western Balkans\nGeneral Gracijano tokom posete sa generalnom Mojsilovićem sa članovima delegacije; Foto: Ministarstvo odbrane Srbije\nBEOGRAD – Srbija je deo Evrope i kandidat za članstvo zbog toga ona daje važan doprinos našoj zajedničkoj odbrambenoj i bezbednosnoj strategiji, rekao je predsedavajući Vojnim komitetom Evropske unije Klaudio Gracijano tokom svoje dvodnevne posete Srbiji, stoji u saopštenju Delegacije Evropske unije u Republici Srbiji.\nGeneral Gracijano tokom posete razgovarao je sa ministrom odbrane Republike Srbije Aleksandrom Vulinom, koji je u razgovoru podsetio da je, uz očuvanje teritorijalnog integriteta i suvereniteta i regionalne saradnje, spoljnopolitički cilj Srbije i članstvo u Evropskoj uniji, ukazujući istovremeno i na značaj angažovanja Ministarstva odbrane i Vojske Srbije u okviru Zajedničke bezbednosne i odbrambene politike EU.\nPosebno naglašavajući dobru saradnju u oblasti učešća u multinaočuvanje teritorijalnog integriteta i suvereniteta i regionalne saradnje, spoljnopolitički cilj Srbije i članstvo u Evropskoj uniji, ukazujući istovremeno i na značaj angažovanja Ministarstva međunarodnim operacijama, Vulin je naglasio da srpski vojnici trenutno učestvuju u tri misije i jednoj operaciji EU sa 21 pripadnikom i povremenim angažovanjem autonomnog tima za zaštitu brodova, ističući i spremnost naše zemlje da nastavi sa takvim angažovanjem i u narednim godinama.\nGracijano je razgovarao sa i Ivicom Dačićem, ministrom spoljnih poslova Srbije, koji je istakao da Republika Srbija ostvaruje visok stepen saradnje sa državama članicama i institucijama Evropske unije u okviru Zajedničke bezbednosne i odbrambene politike, aktivno učestvuje, kao zemlja kandidat za EU, u konceptima ove politike potvrđujući svoje strateško opredeljenje za članstvo u Evropskoj uniji.\nDačić je ukazao da istovremeno unapređujući svoje operativne kapacitete, Republika Srbija je spremna za dalje intenziviranje saradnje u okviru Zajedničke bezbednosne i odbrambene politike Evropske unije u obostranom interesu.\nGeneral Gracijano je posetio i Generalštab Vojske Srbije, gde je sa načelnikom, generalom Momirom Milanom Mojsilovićem razgovarao o aktuelnoj političko-bezbednosnoj situaciji u regionu i svetu, angažovanju Vojske Srbije u multinacionalnim operacijama Evropske unije i borbenoj grupi EU „Helbrok“, kao i o mogućnostima za unapređenje saradnje.\nTokom susreta je potvrđeno opredeljenje Republike Srbije kao vojno neutralne države, a razmatrane su i mogućnosti za dalji razvoj saradnje kroz postojeće projekte zajedničke bezbednosne i odbrambene politike Evropske unije, navode iz Vojske Srbije.\nOd osnivanja 2001. godine, Vojni komitet Evropske unije (EUMC) aktivno učestvuje u razvoju evropske bezbednosne i odbrambene politike, pružajući konkretne preporuke i savete o pitanjima od vojne važnosti.\nPredsedavajući EUMC je odgovoran za vođenje sastanaka tog tela na kojima se lično ili preko vojnih predstavnika sazivaju šefovi odbrana svih 28 država članica EU. On takođe deluje kao portparol svih šefova odbrana, vojni je savetnik Visokog predstavnika EU za spoljnu politiku i bezbednost, i glavni je kontakt za komandante vojnih operacija koje predvodi EU.\nAleksandar VulinIvica DačićKlaudio GracijanoVojni komitet Evropske unijeZajednička odbrambena i bezbednosna politika


Vučić o slobodi medija: Ugledamo se na administraciju SAD - MediaSfera\nKako se navodi u saopštenju, dvojica sagovornika su podsetili da se ove godine navršava 100 godina otkako se srpska zastava, po naredbi tadašnjeg američkog predsednika Vudroa Vilsona, vijorila na Beloj kući, kao znak podrške SAD svojim srpskim saveznicima. Dodaje se da su predsednik Vučić i ambasador Skat razmotrili napredak srpsko-američkih odnosa u prethodnoj godini. Takođe su razgovarali o budućoj saradnji Srbije i SAD i konkretnim predlozima za njeno unapređenje.\nU razgovoru je konstatovano da postoji povećano interesovanje američkih kompanija za ulaganje u srpsku privredu i da investicije kontinuirano rastu: skoro 100 američkih kompanija su investirale oko četiri milijarde dolara i zaposlile oko 17.000 radnika. Ambasador Skat je takođe istakao podršku SAD u stvaranju bolje poslovne klime u Srbiji, kroz različite programe. Konstatovali su i da je prethodna godina bila obeležena napretkom vojne saradnje dveju zemalja, kroz skoro 100 zajedničkih aktivnosti, među kojima je i najveća zajednička padobranska vežba.\nU saopštenju se navodi da su dvojica sagovornika izrazili nadu da u 2018. godini postoje dobri preduslovi za napredak Srbije na evropskom putu, s obzirom na posvećenost bugarskog predsedavanja Zapadnom Balkanu i na strategiju proširenja, koju priprema Evropska komisija. „Predsednik Vučić je istakao opredeljenost Srbije za nastavak neophodnih ekonomskih i društvenih reformi“, piše u saopštenju.\nDodaje se da je ambasador Skat je izrazio spremnost SAD da budu partner Srbiji u reformama, koje omogućavaju napredak vladavine prava, i istakao da će „predstojeći izbori pružiti Srbiji ključnu priliku da pokaže posvećenost demokratskim standardima, kao i slobodnim i fer medijima“. Predsednik Vučić je naglasio da se Srbija u primeni vladavine prava, slobode izražavanja i prava na objektivno informisanje ugleda na SAD i američku administraciju.\nSaopšteno je da su predsednik Vučić i ambasador Skat razgovarali i o potrebi nastavka dijaloga Beograda i Prištine, ističući i važnost unutrašnjeg dijaloga o Kosovu.“Ambasador Skat je naglasio da američka administracija zahteva od Prištine da ostane posvećena podršci Specijalnom sudu za zločine OVK, kao što i od drugih zemalja u regionu traže da obezbede pravdu za sve žrtve ratnih zločina“, navodi se u saopštenju.\nU razgovoru su razmotrena i pitanja saradnje u regionu, s obzirom na opredeljenje Srbije za vođenje regionalne politike mira i stabilnosti. Dvojica sagovornika su, s tim u vezi, istakla potrebu očuvanja teritorijalnog integriteta Bosne i Hercegovine, saopšteno je nakon sastanka Vučića i Skata.\nTagoviAleksandar Kajl Skot mediji Vučić


Apoteke pune lažnih lekova | Ritam Vremena\n14. decembra 2016. 24. januara 2017. Redakcija\t0 Comments\n„Vi odlazite u apoteke verujući da u regularnim apotekama nećete naići na lek koji je falsifikovan i koji nije prošao sve procedure, a dešava se obrnuto“, rekao je Tijanić.\nOn je na tribini „Falsifikovani i krijumčareni lekovi – pretnja po zdravlje pacijenata“, rekao da Srbija ipak nije zemlja koja je preplavljena falsifikovanim lekovaima i da je u Srbiji u prometu 10 odsto falsifikovani lekovi, što je prosek za zemlje u regionu. U zemljama u razvoju, kako kaže, falsifikovani lekovi su u prometu 30 do 40 odsto.\n„U krivičnom zakonu mora da se definiše falsifikovanje lekova kao posebno krivično delo“, rekao je Tijanić i dodao da je ove godine podneto 15 krivičnih prijava za falsifikovanje lekova.\nDirektor bezbednosti u kompaniji Fajzer Dankan Elson, kaže da su pronašli 82 falsifikovana leka te kompanije u 111 zemalja sveta, da se najčešće falsifikuje vijagra, ali i lekovi koji treba da „spasavaju živote“. „U tim lekovima pronalazili smo čak otrov za pacove, bojeni su bojom koja se koristi za puteve, a veoma je teško razlikovati falsifikovani lek od orginala“, naglasio je Elson.\nDoktorka Lepa Jovanović kaže da ne može da se predvidi kako će na koga delovati krivotvoren lek, ali da mogu da dovedu do predoziranosti, a veći je i rizik da se razviju neželjena dejstva. „Može se desiti da lek nema terapijska dejstva ili pak da bude fatalan po pojedine pacijente“, naglasila je ona.


OTVORENO PISMO SINDIKATA RGZ-A UPUĆENO ZORANI MIHAJLOVIĆ | ASNS\nSindikat zaposlenih RGZ-ASNS, Jedinstvena organizacija sindikata i Sindikat Nezavisnost uputili su potpredsednici Vlade Srbije, Zorani Mihajlović, otvoreno pismo.\nPoštovana potpredsednice Vlade,\nobraćamo Vam se povodom najnovijih dešavanja u Republičkom geodetskom zavodu i sa namerom da Vam još jednom ukažemo na moguće posledice tih veoma neobičnih dešavanja.\nVanredna situacija uzrokovana epidemijom KOVID 19 je na žalost pokazala da mnoga pitanja u radu RGZ-a nisu rešena na adekvatan način.\nNa većinu smo Vam kao i drugim predstavnicima Vlade RS ukazivali i iznosili konkretne pokazatelje.\nFunkcuonisanje RGZ-a u vreme vanrednog stanja je dovedeno u pitanje usled pogrešne organizacije i loših odluka koje je donelo rukovodstvo zavoda.\nRad putem E-šaltera je pokazao da od digitalizacije i nema neke konkretne koristi jer dokumenta koja se izdaju u elektronskom formatu nisu prihvatljiva za javne beležnike, advokate, sudove i dr.\nNeophodna izmena regulative koja definiše rad i postupanje profesionalnih korisnika usluga RGZ-a nije sprovedena.\nEfikasnost rada RGZ-a je ugrožena i velikim brojem nerešenih predmeta (oko 300 000) koji su do nadzora Upravne inspekcije bili stavljeni ’’pod tepih’’.\nViše od 570 000 aktivnih nerešenih predmeta je posledica lošeg rukovođenja i neadekvatne organizacije poslova u RGZ-u.\nU 2015-toj godini broj nerešenih predmeta je iznosio 150 000.\nDa li je sva digitalizacija i svi projekti koji su realizovani i desetine miliona eura kreditnih sredstava, utrošenih u te svrhe imala za cilj povećanje nerešenih predmeta ili bolju efikasnost RGZ-a?\nObzirom da je Vaša reakcija na naša obraćanja uglavnom išla u pravcu zaštite dela i lika aktualnog direktora i rukovodstva zavoda i rezultati koji su ostavreni su normalna i očekivana posledica njihovog rada ili bolje rečeno nerada.\nPosebno čudi činjenica da ste nas u svom obraćanju uputili na Upravnu inspekciju što ukazuje da ste i lično upoznati sa njenim izveštajem na više od 100 strana o izvršenom nadzoru u RGZ-u u toku 2019-te god.\nTo posebno zabrinjava jer su neki nalazi i zaključci veoma ozbiljne prirode i direktno ukazuju na propuste u rukovođenju i orgnizaciji poslova.\nPrikrivanje starih predmeta, neefikasnost drugog stepena, manipulacije sa zaposlenima putem privremenih rešenja i radnih naloga kao i sa zvanjima novoprimljenih radnika samo su deo nezakonitih i besmislenih odluka inspirisanih bahatošću i samovoljom direktora RGZ-a, inače reformatora godine.\nPa upravo te i takve reforme, koje ste lično pohvalili i podržali, su dovele do drastičnog uvećanja broja nerešenih predmeta od 2015. god do danas.\nU međuvremenu je realizovan projekat koji je kreditiran od strane Svetske banke u iznosu od 36 milona eura.\nIako smo izrazili sumnju u opravdanost utroška sredstava kredita i uverenje da je u RGZ direktno završila neznatna količina tih sredstava Vi ste nas uveravali da je sve sprovedeno po predviđenoj proceduri i u skladu sa propisima.\nUspešnost projekta je po Vama i direktoru RGZ-a potvrđena novim kreditom kojim bi trebalo da se dovrši ono što je prethodni projekat započeo.\nU suštini se radi o veoma lošoj proceni i propustima kod izrade projekta za šta je u velikom procentu odgovorno i Vaše ministarstvo.\nPostavlja se pitanje šta rade predstavnici Vašeg ministarstva koji su članovi Upravnog odbora projekta i da li Vas pravovremeno i objektivno infromišu.\nDrugo pitanje se tiče najave nabavke novih satelitskih snimaka za potrebe izrade registra objekata po novom projektu, tačnije kreditu, koji je počeo da teče.\nPo našim infromacijama očekuje se da će RGZ u direktnoj pogodbi sa preduzećem VEKOM D.O.O. nabaviti snimak za koji je predviđeno da će da košta oko 4 milona eura.\nAko je poznato da je prethodni koji je nabavljen 2015 ili 2016-te godne koštao 1 milona eura normalno je da se zapitamo odakle tolika razlika.\nKvalitet prethodnog snimka (loša vidljivost objekata) je u velikoj meri doveo u pitanje zakonitost postupka ozakonjenja.\nPošto ste lično veoma angažovani po pitanjima rodne i svake druge ravnopravnosti čudi nas da niste reagovali na postupak rukovodstva RGZ-a koje je početkom vanrednog stanja na svoj sajt objavilo spisak zaposlenih koji su bili u rizičnoj grupi i upućeni da rade od kuće.\nU ovom dokumentu navedeni su podaci o konkretnim bolestima svakog pojedinca (na pr. karcinom dojke, tumor mozga, operacija pluća i sl.).\nO ovome se izjasnio Poverenik za zaštitu podataka o ličnosti i konstatovao grubo kršenje zakona dok od strane Vlade RS nema nikakve reakcije.\nNedavne izjave direktora RGZ-a o normalnom funkcionisanju zavoda u vreme pandemije i promocija E-šaltera kao odgovora na sve potrebe građana i drugih korisnika su veoma zabrinjavajuće.\nO tome govore stavovi koji su izneti od strane profesionalnih korisnika pre svega javnih beležnika, privatne geodetske prakse, agencija za nekretnine, advokatske komore i dr.\nNajava ukidanja šaltera u ovakvim okolnostima je sigurni put u potpuni kolaps RGZ-a.


Novi Pazar i dalje bez ombudsmana\nBeta 17. decembra 2020. 15:10\nNovi Pazar nema instituciju zaštitnika građana, a kancelarija otvorena u vreme prethodnog ombudsmana Saše Jankovića više ne postoji, preneo je Radio Sto plus.\nJedinu institucionalnu pravnu zaštitu sada imaju određene kategorije stanovništva, i to samo u okviru službe pravne pomoći, rekli su u Odeljenju opšte uprave Novog Pazara.\nJoš pre nekoliko godina je ugašena Kancelarija republičkog zaštitnika građana, kojoj su građani mogli da se obrate jednom nedeljno, u direktnom kontaktu video linkom iz Narodne biblioteke „Dositej Obradović“.\nDok je Kancelarija funkcionisala, tadašnji obudsman Saša Janković je i sam ocenio da su se građani Novog Pazara ređe obraćali njegovoj kancelariji nego žitelji drugih gradova u Srbiji, slične veličine. On je 2016. godine u intervjuu za Radio Sto plus rekao da je do tada iz Novog Pazara bilo podneto manje od 300 pritužbi, iako bi se na osnovu veličine grada mogao očekivati duplo veći broj.\nJanković je dodao da su se tada, uz žalbe na prava manjinske zajednice u Srbiji, građani Novog Pazara žalili na loš rad lokalne administracije i komunalne probleme.\nSada prava pojedinih grupa građana Novog Pazara besplatno zastupa Služba pravne pomoći, na čelu sa Dženanom Hamidović.\nPo njenim rečima, pravo na besplatnu pravnu pomoć imaju korisnici dečijeg dodatka, socijalne pomoći i oni koji bi plaćanjem sudskih troškova to postali, a to pravo imaju i ostale ranjive društvene grupe.\n„Postoje uslovi koje određeni građani moraju da ispunjavaju da bi bili korisnici besplatne pravne pomoći koja se sastoji od pružanja pravnih saveta, sastavljanja podnesaka, zastupanja i odbrane. Primamo razne tužbe koje su najčešće vezane za porodična prava i prava dece, a imamo i puno korisnika koji žele da ostvare pravo na socijalnu novčanu pomoć“, navela je Hamidović.\nDodala je da je od početka primene Zakona o besplatnoj pravnoj pomoći, 1. oktobra 2019. godine, do danas, ta služba donela 266 rešenja o odobravanju pružanja besplatne pravne pomoći građanima.\nHamidović je ukazala na potrebu postojanja i zaštitnika građana u Novom Pazaru jer je „besplatna pravna pomoć ipak usmerena samo na posebne kategorije stanovništva“.


Za neregistrovana vozila pojačane kontrole - Užicka Republika Press\nZa neregistrovana vozila pojačane kontrole\nMinistarstvo unutrašnjih poslova, u narednom periodu, pojačaće aktivnosti u cilju otkrivanja prekršaja upravljanja vozilom nakon isteka roka važenja registracione nalepnice. Iz Ministrastva unutrašnjih poslova ističu da će se za otkrivanje i dokumentovanje prekršaja koristiti i kamere za video nadzor saobraćaja u gradovima, na autoputevima i graničnim prelazima, kao i nove kamere na patrolnim vozilima.\nIz nadležnosg ministarstva podsećaju da nakon 60 dana od dana isteka važenja registracione nalepnice, nije moguće izvršiti njeno produženje sa istom registarskom oznakom. Neophodno je vratiti registarske tablice i podneti zahtev za izdavanje nove saobraćajne dozvole i registarskih tablica, što značajno uvećava troškove produžetka registracije.\nIz MUP-a dodaju i da u slučaju saobraćajne nezgode koju izazove vozač vozila kome je istekao rok važenja registracione nalepnice, odnosno rok polise osiguranja, štetu nadoknađuje Udruženje osiguravača Srbije. Nakon toga, regresni zahtev u visini isplaćenog iznosa naknade štete, kamate, sudskih i drugih troškova, ostvaruje od vlasnika vozila, bez obzira na to ko je upravljao vozilom u nezgodi.


Šapić: Ako pobedimo, sigurno ću biti gradonačelnik – DnevniZurnal\nŠapić: Ako pobedimo, sigurno ću biti gradonačelnik\nby admin 03/02/2022, 02:13 999 Views\nUkoliko predlog predsednika SNS Aleksandra Vučića da ja budem prvi na listi za Beograd bude prihvaćen i ukoliko mi nakon izbora budemo u prilici da formiramo većinu, ja ću sigurno biti gradonačelnik Beograda, rekao je potpredsednik SNS Aleksandar Šapić.\nŠapić je, gostujući na TV Hepi istakao da bi, u slučaju pobede na izborima, neko drugo rešenje na funkciji gradonačelnika bilo nefer prema ljudima od kojih je traženo poverenje.\n„Ne samo da je nepisano pravilo da nosilac liste na izborima bude gradonačelnik nakon njih, već je to fer prema ljudima od kojih tražite poverenje, jer oni kada izađu na izbore vide ime liste i samo ime onoga ko je prvi na listi. Mislim da bi bilo izuzetno nekorektno i nefer, i mi to sigurno nećemo raditi, da izlazite s jednim imenom, a da posle toga dajete drugo ime, da neko preuzima odgovornost i daje obećanja, a da se posle toga pojavi neko drugi“, rekao je Šapić.\nUpitan šta misli o jednom od njegovih protivkandidata, profesoru Vladeti Jankoviću, Šapić je rekao da ga ne poznaje.\n“Voleo sam ranije da gledam njegovu emisiju „Mitovi i legende“, čak mi se čini da je, kada su u pitanju politički stavovi koje iznosi, on bliži mojim, snažnijim nacionalnim stavovima, nego stavovima onih koji su ga predložili. Ja njemu želim svu sreću u kampanji, ako bude bilo dobrih predloga s njegove strane, spreman sam da ih usvojim. Nikada sebi ne bih dozvolio da govorim ružno ni o njemu niti o bilo kome drugom”, zaključio je Šapić.


TOOTS & THE MAYTALS PREDVODILI REGGAE VEčE REPRESENT DOGAđAJA - CONVERSE SERBIA\nHome » Novosti » Toots & the Maytals predvodili reggae veče Represent događaja\nU ključnoj godni za jamajčansku kulturu širom sveta, ova Represent svirka je bila eksplozija najboljeg što ostrvo ima da ponudi u prošlosti, sadašjosti i budućnosti. Od Janice Graham Band – a iz Mančestera, sa izrazito britanskim osvrtom na reggae korene, do legendarnog Trojan Soundsystem – a koji je održavao atmosferu između živih svirki; od predvodnika nove škole UK jamajčanske muzike The Heatwave to Natty i njihovog jedinstvenog zvuka s dušom, žurka je već bila u punoj snazi kada je krenuo Toots sa masivnom numerom “Pressure Drop”, jedva grabeći priliku da otpeva reči dok je publika preuzela u masovnom horu. Imao je podršku od moćnih Maytals, koji su svirali sve hitove kao da su juče napisani i sve uz dve moćne pevačice.\nToots je izgledao otmeno sa tamnim naočarama i sada već za njega autentičnim prslukom i dokazao van svake sumnje da nije izgubio ništa od svoj magije, uprkos tome što su neke od ovih pesama stare skoro 40 godina. Numera “Monkey Man” je zapečatila veče čistog pozitivnog naboja i slavlja u istinski jamajčanskom stilu.


Obamino tajno pismo - Sputnjik Srbija\n07:03 25 Novembar 2020\nObamino tajno pismo\n20:30 29.06.2015 (osveženo 16:19 05.10.2015) Preuzmite kraći link\nVlasti Iranske islamske republike dobile su tajno pismo od predsednika SAD Baraka Obame, tvrdi , član saveta iranskog parlamenta, prenosi list "Hamšahri". Prema rečima parlamentarca, pismo je predato preko posrednika, verovatno premijera Iraka, Hajdar Abadija, koji je nedavno boravio u zvaničnoj poseti Teheranu.\nPre te posete, premijer Iraka se sastao sa američkim predsednikom u SAD. O rezultatima susreta gospodin Abadi je obavestio vlasti Irana, prenosi list.\nJedna od tema koju je pokrenuo Obama tokom susreta bio je status postignutih nuklearnih sporazuma sa Iranom. Američki predsednik je najverovatnije zamolio iranskog državnog službenika da prenese njegove stavove iranskom rukovodstvu, kaže za Sputnjik analitičar Emad Abšenas.\n"Ne verujem da je bilo nekakve direktne tajne informacije vlastima Irana. Abadi je tokom posete Teheranu samo preneo stav Baraka Obame. Da su Amerikanci zaista želeli da predaju neku važnu informaciju, onda bi verovatno državni sekretar Džon Keri to učinio na jednom od čestih susreta koje je u poslednje vreme imao sa šefom diplomatije Irana", kaže Abšenas.\nU međuvremenu, raste stepen napetosti oko Iranskog nuklearnog programa. Predsednik Saveta nacionalne bezbednosti i Komiteta za spoljnu politiku iranskog parlamenta, Alaedin Borudžerdi, izjavio je da ako SAD ne odustanu od preteranih zahteva, možda neće biti dogovora sa Iranom. Prema njegovim rečima, Islamska republika veruje u princip „dobrih ugovora" u nukelarnim pregovorima. Očigledno je da SAD posredstvom „tajnih" pisama preko posrednika pokazuju svoju veliku brigu i strahove, traže posrednike za održavanje preko potrebnog dijaloga sa Iranom.\nZarif: Iran nastavlja nuklearni program ako se Zapad povuče\n"Vlasti SAD su nekoliko puta u raznim oblicima slale poruke rukovodstvu Irana i našem vrhovnom lideru. Važno je podvući da vlasti Irana ne veruju SAD više od 35 godina. Za to postoje osnove, koje nameće istorija. Tokom invazije SAD u Irak ili tokom borbe protiv „Talibana", SAD su Iran obeležile kao državu koja sponzoriše terorizam i uvele su nam mnoge sankcije. Tada se očekivalo da će SAD preuzeti inicijativu i popraviti odnose sa Iranom. Ali mi smo postali svedoci vrlo gnevne i agresivne politike u odnosu na Iran. I zato su Iranci odlučili da je saradnja sa SAD moguća samo međunarodnom formatu i u okviru potpisanog zvaničnog sporazuma. Sada je svima jasno da su svi razgovori i susreti u formatu „5+1" zapravo pregovori Irana i SAD", ocenjuje Abšenas.\nGorko iskustvo je pokazalo da SAD praktično nikada nisu ispunile svoja obećanja i obaveze prema Iranu. Zato mora da zauzme poziciju koja će mu omogućiti da ubuduće tekst bilo kakvog sporazuma mora sadržati sve zahteve iranske strane. Zato Iran ne veruje u usmena, tačnije prazna obećanja. Čak i ako pregovori budu prekinuti i sporazum ne bude potpisan, iranski pregovarači će ipak izaći kao pobednici, jer neće pristati na ono što ne donosi dobro državi i narodu.\nposrednik, pismo, nuklearni program Irana, Barak Obama, Iran, Irak


Željka Cvijanović u posjeti načelniku opštine Gacko – Opština Gacko\nŽeljka Cvijanović u posjeti načelniku opštine Gacko\nSaradnja Vlade Republike Srpske i opštine Gacko je na zadovoljavajućem nivou – jedan je od zaključaka sa jučerašnjeg sastanka načelnika opštine Gacko, Milana Radmilovića i predsjednika Vlade Republike Srpske, Željke Cvijanović. U radnoj posjeti opštini Gacko i preduzeću RiTe Gacko, u zgradi opštine premijerku su dočekali načelnik Milan Radmilović sa najbližim saradnicima.\nNa sastanku, kome su prisustvovali i predstavnici najvećeg privrednog giganta, razmatrane su informacije o kapacitetu i potencijalima naše opštine.\n“Ova posjeta Gacku ujedno predstavlja priliku da se upoznam sa radom i funkcionisanjem lokalne samouprave i privrednim potencijalima Gacka. Interesovalo me je kakve su razvojne mogućnosti i šta se događa na polju infrastrukture kao i kako izgleda socijalna karta i koji su planovi lokalne adminitracije kada je u pitanju unapređenje cijelokupnog života”, dodala je Cvijanović.\nMeđu temama koje su se izdvojile kao bitne za funkcionisanje same opštine, bilo je pitanje o stanju i planovima na polju infrastrukture.\n“Svake godine izdvajaju se bitna novčana sredstva za ulaganje u infrastrukturu, oko dva miliona maraka, a u planu je i rad na rješavanju problema vodosnabdijevanja, u okviru projekta u vrijednosti od oko četiri miliona maraka”, istakao je Radmilović.\nOn je dodao da je saradnja lokalne zajednice i Vlade RS na zadovoljavajućem nivou, kakva i treba da bude saradnja ova dva organa uprave.\n06.08, 2014\tby Opština Gacko in Arhiva 2014, Novosti\nSaopštenje iz Odjeljenja za inspekcijske poslove opštine Gacko: Odluka o radnom vremenu\nOpštinska izborna komisija Gacko: Javni oglas za prijavu kandidata za kontrolore izbornih rezultata\nOpštinska izborna komisija Gacko: Izvod iz privremenog biračkog spiska


Pomoć invalidima u trolejbusima | Glas javnosti\nPočetna > Beograd > Pomoć invalidima u trolejbusima\nBEOGRAD - Na trolejbuskoj liniji 22, koja saobraća od Studentskog Trga do Kruševačke, 20 asistenata pomagaće osobama sa invaliditetom da uđu i izađu iz vozila gradskog prevoza, najavljeno je na konferenciji za novinare.\nAsistenti-kontolori biće rasporođeni na osam vozila i imaće specijalne prsluke i identifikacione kartice, rekla je portparol Gradskog saobraćajnog preduzeća "Beograd" Slavica Stevanović, prilikom predstavljanja akcije "Asistent-kontrolor za pomoć osobama sa invaliditetom".\n"Izabrani asistenti imaju veliko iskustvo, prošli su obuku da bi pomagali ne samo osobama sa invaliditetom, već i trudnicima, roditeljima sa decom, starijim licim i svima kojima je pomoć potrebna", rekla je Stevanović.\nGradski sekretar za saobraćaj Dragoljub Đakonović istakao je da osobe sa invaliditetom od podzemnih prelaza kod Igumanove palate i Terazija, u dužini od 600 metara u oba pravca, nisu u mogućnosti da pređu na drugu stranu ulice.\n"Sekretarijat za saobraćaj je u okviru projekta 'Slobodno kretanje osoba sa invaliditetom', pokrenuo podprojekat 'Terazije - jednaki putevi za sve', koji podrazumeva opremanje pešackih prolaza sa sedam stepenišnih krakova i pokretnim platforma da bi korisnici na funkcionalan i bezbedan način savladali nivelacije na trotoaru", kazao je Đakonović.\nOn je podsetio da je u toku prošle godine devet raskrsnica u Beogradu prilagođeno slepim i slabovidim osobama i najavio opremanje novih osam raskrsnica za njihove potrebe, kao i da će tramvajska linija 7 biti prilagođena osobama sa invaliditetom.\nPredsednik Udruženja osoba sa invaliditetom "Ada - Čukarica" Zoran Milovanović rekao je da su invalidi godinama čekali na lakše i samostalno kretanje po gradu i da su do sada morali da koriste organizovani prevoz i čekaju kombi dođe po njih.


Katalonci traže nezavisnost\nOko 1,5 miliona Katalonaca izašlo je na ulice Barselone, tražeći nezavisnost. Desetine hiljada ljudi slilo se u grad noseći zastave regiona i ističući boje Katalonije crveno i žuto.\nOvaj godišnji skup za nezavisnost Katalonije, za koji se vjeruje da je najveći do sada, usmjeren je i protiv vladinih zakona o porezima, navodi Bi-Bi-Si. Katalonija želi da Madrid revidira svoju poresku politiku i da Kataloniji pruži finansijsku pomoć. Odziv na ovogodišnjem skupu, koji se svake godine održava 11. septembra, a kojim se obilježava u istoriji poznata opsada Barselone od prije 300 godina, prisilila je organizatore da promijene rutu kretanja demonstranata.\nEkonomska kriza u Španiji, koja je dovela do toga da je svaka četvrta osoba nezaposlena, pojačala je zahtjeve Katalonije da traži fiskalnu nezavisnost od Madrida, ali i političku autonomiju. Katalonija, najbogatiji region Španije koji predstavlja jednu petinu španske ekonomije, želi da sama ubire svoje poreze i da sama upravlja tim sredstvima.


Stefanović: Vučić je hteo da se obrati, ali je odustao zbog malog broja ljudi – NovostiDana.rs\n„Prvo ih odlazilo nekoliko desetina, a onda i po nekoliko stotina, posebno nakon govora Sergeja Trfunovića i sada u šetnji učestvuje izmedju četiri i pet hiljada ljudi“, kazao je on.\nMinistar unutrašnjih poslova Nebojša Stefanović izjavio je večeras da ne želi nikoga da vredja ali da su „smešni“ zahtevi koje je opozicija iznela na skupu „Jedan od pet miliona“ u Beogradu.\n„Što se tiče političkih poruka, predsednik (Aleksandar Vučić) će se izjasniti, kao i stranački organi Srpske napredne stranke i drugih stranaka. Ja ne želim nekoga da uvredim, ali ti zahtevi su smešni. To nema neko utemeljenje ni u snazi ni u realnosti niti u bilo čemu drugom“, rekao je Stefanović na konferenciji za novinare u Palati Srbija.\nNa protestu „Svi kao jedan Jedan od pet miliona“ ranije danas su pročitani zahtevi za formiranje zajedničke komisije vlasti i opozicije za definisanje fer i poštenih izbornih uslova, izbor novog sastava Regulatornog tela za elektronske medije i izbor tehničkog i uredjivačkog tima Radio-televizije Srbije i Radio-televizije Vojvodine.\nStefanović je rekao da je na skupu učestvovalo najviše izmedju 7.300 i 7.500 ljudi, a da je u šetnji učestvovalo nešto više od 5.000.\n„Nakon govora učesnika broj je krenuo da se osipa, a masovnije su počeli da odlaze nakon govora (lidera PSG) Sergeja Trifunovića“, rekao je on.\nStefanović je negirao da je policija na bilo koji način uticala na broj ljudi koji su se okupili u Beogradu i dodao da su to sve lažne optužbe na račun MUP-a.\n„Policija nije zaustavila nijedan autobus niti kombi sa putnicima. Ni jedan jedini. Ni jedan voz nije zastao ili usporio ni zbog tehničkog kvara. Svako ko je želeo da dodje u Beogradu mogao je da to učini i imao je mogućnost“, rekao je on i naveo da je čitav period pred skup u Beogradu bio ispunjen takvom kampanjom.\nOdgovarajući na optužbe za prisustvo policije u zgradi Skupštine Srbije, Stefanović je rekao da je policija to učinila u skladu sa zakonom i zahtevom koji je stigao iz skupštine, tim pre što policija i inače stalno obezbedjuje tu zgradu.\nOn je rekao da su policajci bili tamo da bi sprečili eventualno nasilje i spaljivanje te zgrade, ali da nikome nisu smetali da normalno rade u Skupštini.\nMinistar je rekao da dok je on na čelu MUP-a više niko neće moći da upada u instutucije niti će dozvoliti bilo kakvo nasilje.\n„Neće više upadati u skupštinu, neće krasti slike i nameštaj, niti će da tuku žene, poslanike, zaposlene ili novinare“, rekao je on.\nOn je ponovio da je Vučić planirao da se obrati nakon skupa opozicije ali da je odustao kada je video da je broj prisutnih svega oko 7.500.\n„Ako je neko planirao da upada u državne institucije, kao što je to bio slučaj sa zgradom RTS-a, to neće moći“, poručio je Stefanović.


Potpisan ugovor za nastavak projekta projekata „Njega i pomoć u kući“ – Grad Živinice\nPotpisan ugovor za nastavak projekta projekata „Njega i pomoć u kući“\nGradonačelnik Grada Živinice Samir Kamenjaković potpisiao je ugovor za nastavak projekta „Njega i pomoć u kući“ u naredne\nNovosti, Projekti u realizaciji, Savjet penzionera i invalida Alma S.\nGradonačelnik Grada Živinice Samir Kamenjaković potpisiao je ugovor za nastavak projekta „Njega i pomoć u kući“ u naredne četiri godine. Ugovor je potpisan sa direktoricom ureda Švicarskog Crvenog križa u Bosni i Hercegovini i predstavnikom Crvenog križa Živinice.\nNavedeni projekat „Njega i pomoć u kući“, čiji je osnovni postulat pružanje usluga njege i pomoći osobama u trećoj životnoj dobi, u Živinicama se uspješno relaizuje već četiri godine, a zahvaljujući dobroj saradnji Grada Živinice sa Švicarskim Crvenim križom i Crvenim križom Živinice.\nU okviru istog projekta sa radom je počeo i dnevni centar za njegu i pomoć kod kuće.\nNaime, neophodno je naglasiti na porast broja ljudi treće životne dobi u odnosu na druge starosne grupe što postaje problematično zbog činjenice da socijalni i zdravstveni sistemi nisu adekvatno pripremljeni da ovoj populaciji osiguraju kvalitetne uslove za život i da se nose sa ovakvom vrstom demografskih izazova.\nIz tih razloga Grad Živinice je započeo realizaciju ovog projekta, te u okviru toga Crveni križ Živinice je zajedno sa gradonačelnikom Samirom Kamenjakovićem počeo provoditi aktivnosti u cilju poboljšavanja životnih uvjeta starije populacije stanovništva Grada Živinice.\nNavedene aktivnosti su jedan drugačiji način razmišljanja Gradske administracije o načinu pomoći starijim osobama, koje bi zajedno sa Strategijom za osobe starije životne dobi, čiju je izradu Grad Živinice već započeo, trebale stvoriti preduslove za izgradnju Centra za starenje. Centar za starenje bi bio novi iskorak za kvalitetniji život starije populacije stanovništva u Gradu Živinice.\nTrenutno pet uposlenih zdravstvenih radnika zajedno sa članovima Crvenog križa Živinice na terenu pomaže osobama koji trebaju neku vrstu njege, što se za četiri godine trajanja projekta pokazalo upsješnim. Prema riječima predstavnika Crvenog križa Živinice, Nermina Aljića, sve je veći broj onih koji zahtijevaju ovakvu vrstu pomoći od CK Grada Živinice.\n“Drago mi je što smo u mogućnosti da nastavimo realizaciju ovog jako važnog projekta za naše sugrađane starije životne dobi. Posebno zadovoljstvo mi je što ga realizujemo sa Vladom Švicarske jer to utiče i na druge projkete koje možemo zajednički realizovati. Grad Živinice će nastaviti podržavati projekat ”Njega i pomoć u kući”, a potpisivanjem ovog ugovora stvorena je sigurnost da će se isti provoditi i u naredne četiri godine. Cilj je da se poveća broj korisnika i da uz Strategiju za osobe starije životne dobi, čiju je izradu Grad Živinice već započeo, stvore preduslovi za izgradnju Centra za starenje. Centar za starenje bi bio novi iskorak za kvalitetniji život starije populacije stanovništva u našem Gradu.”, kazao je gradonačelnik Samir Kamenjaković.\nODLUKA o dodjeli ugovora u pregovaračkom postupku nabavke bez objave broj: 01/2-04-89-750/21 od 15.06.2021.godine\nODLUKA o izboru najpovoljnijeg ponuđača -Izgradnja dimnjaka za kotlovnicu JU Gimnazija Živinice


Cvijanović: Poslodavci moraju da povećaju plate, ako bude varanja biće i sankcionisanja - Srpskainfo\nCvijanović: Poslodavci moraju da povećaju plate, ako bude varanja biće i sankcionisanja\nPredsjednik Vlade Republike Srpske Željka Cvijanović izjavila je da će, nakon najavljenog povećanja, najniža plata u javnom sektoru u Srpskoj biti 450 KM, te da je cilj Vlade da minimalna zarada uskoro bude 500 KM.\nNakon sastanka sa predstavnicima Saveza sindikata, Unije udruženja poslodavaca i Privredne komore Republike Srpske, Cvijanovićeva je navela da je ovo bio završni sastanak o mjerama usmjerenim na povećanje plata u Srpskoj prije upućivanja svih potrebnih zakonskih rješenja i dokumenta na razmatranje na Ekonomsko-socijalni savjet, potom na sjednicu Vlade koja će biti održana u petak, 29. juna, i nakon toga u Narodnu skupštinu.\nOna je pojasnila da je u javnom sektoru registrovano 2.000 ili 3.000 zaposlenih u prosvjeti koji su imali platu od 400 KM, te da nije bilo pošteno da se njima zarada poveća samo za 30 KM, koliko je planirano povećanje plata svim radnicima u Srpskoj.\nMorali smo da vodimo računa da oni dobiju veći iznos i dobiće 50 KM, dok će oni sa platom od 500 KM dobiti 45 KM više. Svi drugi, da bismo bili pravdeni i da ne bismo govorili o procentu, imaće ciljano povećanje od 30 KM – rekla je Cvijanovićeva novinarima nakon sastanka.\nPrema njenim riječima, poslodavci su dužni da za 30 KM povećaju plate zato što je njih država oslobodila poreza za još 300 KM, uz onih ranijih 200 KM neoporezivog dijela dohotka.\n– Oni će to morati da rade, jer će to biti zakonom propisano. Ne može biti varanja, a ako bude varanja biće i sankcionisanja – poručila je Cvijanovićeva.\nOna je izrazila zadovoljstvo što je Vlada sa socijalnim partnerima imala visok stepen razumijevanja da je ovo mjera koju treba da preduzmu, dodajući da su dugo radili kako bi došli do ovakvog rješenja.\n– Vrlo sam optimistična jer smo pokazali ogromnu odgovornost i ne sjećam se da postoji ijedna vlada koja je u jednom koraku našla rješenje da se interveniše prema radnicima i u javnom i u realnom sektoru – dodala je premijer Srpske.\nOna je naglasila da je posebno značajno to što je ova mjera osnova za neke druge korake koji će tek uslijediti, kada će se ponovo intervenisati prema svim radnicima.\n– Zajedno ćemo raditi da podignemo najnižu platu i da kreiramo dodatne mjere koje će služiti rasterećenju privrede, a koje će morati automatski da se preliju na plate radnika – istakla je Cvijanovićeva.\nOna smatra da se mora pojačati rad kontrolih organa, posebno zbog činjenice da u privatnom sektoru ima pojava da se plata isplaćuje djelimično na ruke, a dijelom posredstvom banke, ali da je mnogo više poslodavaca koji ozbiljno pristupaju ovom pitanju.\n– Pozivamo ljude u javnom sektoru da o tome pričaju i da pomognu Vladi kako bismo mogli da obezbijedimo da se u budžet sliva ono što treba i da u naše fondove socijalne sigurnosti ulazi novac koji treba da uđe – navela je Cvijanovićeva.\n"CILJ JE DA SVIM RADNICIMA BUDU POVEĆANE PLATE" Vlada Srpske povećava neoporezivi dio dohotka na 500 KM\nCIJENE KAO U ZAGREBU, PLATE DUPLO MANJE Banjaluka jedan od SKUPLJIH gradova regiona\nOna je dodala da borba protiv sive ekonomije nije samo poluga koju ima u rukama Vlada, jer bez onih članova društva koji su zajedno s Vladom u toj borbi nema puno pomaka.\nCvijanovićeva je napomenula da je povećanje plate dobra polazna osnova i za penzionere, jer ima više šanse za redovno usklađivanje penzija od sljedeće godine.\n– Ovo je jedina Vlada koja je u jednom koraku u dogovoru sa socijalnim partnerima uspjela ovo da obezbijedi, što će lančano vući i redovna usklađivanja penzija, rast potrošnje, a imamo dovoljno sredstava da intervenišemo u slučaju nekog manjka na nivou lokalnih zajednica – naglasila je Cvijanovićeva.\nOna kaže da je na sastanku rečeno da se realni sektor u Srpskoj suočava sa ozbiljnim manjkom radne snage, zbog čega je potrebno što prije ići u zaključivanje aranžmana koji uključuju i Zavod za zapošljavanje i Ministarstvo rada i boračko-invalidske zaštite, da se preduzimaju određene mjere.\nDruštvo plateposlodavciŽeljka Cvijanović\nSaša Trivić za SRPSKAINFO: Poslodavci isplaćuju plate radnicima u skladu s tim koliko imaju para\nPODIJELILA IH POMOĆ VLADE Ovako je reagovala poslovna zajednica na planirani povrat poreza na plate\nSavez sindikata i Unija udruženja poslodavaca RS zadovoljni povećanjem plata\nNOVE MJERE U SLOVENIJI Radnicima "na čekanju" 80 odsto prosječne plate


’’Objavite sve troškove u energetskom sektoru od oktobra 2021.’’ - Medija centar\nBivši premijer i lider Alijanse za budućnost Kosova (AAK), Ramuš Haradinaj je pozvao Kurtijevu vladu da objavi sve troškove koji su napravljeni u energetskom sektoru od 1. oktobra prošle godine.\n„Vlada treba da objavi sve troškove koji su napravljeni u energetskom sektoru od 1. oktobra 2021. godine. Pod ovim ne mislimo samo na budžetska izdvajanja, već na svu energiju koju je KESCO/KOSTT, ili bilo koji mehanizam, kupio za Kosovo, kao i sve ugovore koji su sklopljeni. Takođe, od posebnog je značaja objavljivanje naziva kompanija od kojih je struja kupljena, kao i metodologije ugovaranja poslova. Neka se kotlovima, filterima i lopatama bave oni koji žele time da se bave, ali građane Kosova to ne interesuje. Hoćemo odgovornost za javni novac“, napisao je Haradinaj koji je aludirao na nedavno obraćanje Aljbina Kurtija u kosovskom parlamentu.


► Francuski parlament sutra raspravlja o predlogu levice o poverenju vladi\nMalo je verovatno da će biti izglasano nepoverenje vladi pošto levica u parlamentu ima 62 poslanika od ukupno 577 mesta u parlamentu.\nPredlog su podneli socijalisti, komunisti i radikalna levica zbog "nepravedne socijalne i poreske politike vlasti".\nDesnica je najavila da neće glasati ocenjujući da to nije rešenje koje očekuje javno mnjenje.\nVlada premijera Eduara Filipa već je u julu ove godine bila na meti glasanja parlamenta o poverenju, a tada je razlog bio afera Aleksandra Benale, bivšeg telohranitelja koji je snimljen kako prebija demonstranta na prvomajskom skupu.\nZahtevi o poverenju vlade koji mogu da uzrokuju njenu smenu ukoliko budu usvojeni, prilično su česti u Francuskoj. Bilo ih je više od 100 od 1958. godine, ali je u političkoj istoriji Francuske, samo jednom zahtev usvojen. To je bilo 1962. godine kada je smenjena vlada predsednika Žorža Pompidua.\nSadašnja kriza s građanskim pokretom "Žutih prsluka" koji su mobilisani od 17. novembra s velikim protestima svake subote, nezadovoljni opštom politikom Emanuela Makron, smatra se najtežom krizom s kojom se suočava mladi centristički predsednik od dolaska na vlasti u maju 2017. godine.\nnepoverenje vladi /